abbreviation: LDAG

pdf_content: Lescha davart il dretg da las auas dal chantun Grischun (LDAG)    810.100   Lescha davart il dretg da las auas dal chantun Grischun  (LDAG)  dals 12-03-1995 (versiun dals 01-01-2013)  acceptada dal pievel ils 12 da mars 19951)  1. Disposiziuns generalas  Art.  1 Champ d'applicaziun 1 Questa lescha ordinescha l'utilisaziun da las auas publicas dal chantun Grischun per  producir energia electrica sco er per proveder las vischnancas ed il chantun cun forza  electrica.  Art.  2 Intent 1 Questa lescha ha l'intent da: a) utilisar raziunalmain la forza idraulica indigena a favur da las vischnancas, da   las regiuns e dal chantun; b) optimar ed augmentar la prestaziun da las ovras idraulicas existentas; c) cumplettar  las  forzas  idraulicas  en  moda  raschunaivla  per  l'economia  e   giustifitgabla per l'ambient; d) proveder il chantun en moda segira, suffizienta e per gronda part autonoma   cun energia uschè favuraivla sco pussaivel; e) coordinar ils interess da las vischnancas, da las regiuns e dal chantun e drizzar   quels sche pussaivel vers ina finamira communabla sco er f) reglar  las  cumpetenzas  entaifer  il  chantun,  mantegnend  l'autonomia   communala.  Art.  3 Egualitad da las schlattainas 1 Las  indicaziuns  davart  las  persunas  e  davart  las  funcziuns  en questa  lescha  sa  refereschan ad omaduas schlattainas, uschenavant ch'i na resulta nagut auter or dal   senn da questa lescha.  1) M dals 13 da zercladur 1994, 193; PCG 1994/95, 334 (1. lectura), 697 (2. lectura)  * tabellas da las modificaziuns a la fin dal relasch   1     810.100    Art.  4 Proprietad 1 Las auas (flums, lais, auals) che na sa chattan cumprovadamain betg en proprietad  privata èn destinadas al diever general. 2 Ellas èn proprietad da las vischnancas sin il territori da las qualas ellas sa chattan e  suttastattan – areguard lur utilisaziun per far ovras idraulicas – a las disposiziuns da   questa lescha.  Art.  5 Cussegliaziun da las vischnancas 1 Il chantun cusseglia las vischnancas sin giavisch en dumondas da l'utilisaziun da la   forza idraulica. * 2 Per regla è questa cussegliaziun dal chantun gratuita.  Art.  6 Noziuns 1 En questa lescha signifitgeschan: a) utilisaziun da la forza idraulica: utilisaziun da la forza natirala da l'aua sco er   quella che resulta cun pumpar aua en ina posiziun pli auta. En quest connex ha  l'utilisaziun l'intent da producir energia;  b) implant  da pumpadi:  implant  ch'è  abel  da duvrar  repetidamain  a  maun da  pumpas aua d'auas publicas per producir energia electrica u da pussibilitar per  il medem intent ina utilisaziun che surpassa la forza idraulica natirala. Pumpas  puramain d'apport na valan betg sco implants da pumpadi;  c) pumpa  d'apport:  indriz  da  pumpadi  che  maina  aua  d'auas  publicas  en  in  implant electric senza pussibilitar che quella vegnia utilisada repetidamain per  producir energia electrica;  d) tschains  d'aua:  la  taxa  ch'il  concessiunari  debitescha  annualmain  a  las  vischnancas per l'utilisaziun da l'aua;  e) taglia sin ovras idraulicas: la taxa ch'il concessiunari debitescha annualmain al  chantun;  f) prestaziun brutta: la media da prestaziun mecanica brutta da l'aua calculada  sin fundament da la pendenza utilisabla e sin la quantitad utilisabla;  g) * …  2. Utilisaziun da la forza idraulica  2.1. CUMPETENZAS  Art.  7 Concessiun dal dretg d'utilisaziun 1 Las vischnancas pon trair  a niz sezzas la forza idraulica da lur auas u dar tras  concessiun il dretg d'utilisaziun a terzas persunas.  2       810.100   Art.  8 Concessiuns coerentas 1 Per utilisar ina aua publica che sa chatta sin il territori da pliras vischnancas sto   vegnir  acquistada  ina  concessiun  da  mintgina  da  quellas  vischnancas.  Quellas  concessiuns ston vegnir coordinadas ina cun l'autra.  Art.  9 Concessiuns per implants da pumpadi 1 Per  construir  in  implant  da  pumpadi  ston  ins  avair  la  concessiun  da  quella   vischnanca sin il territori da la quala las parts bletschas da l'implant vegnan a sa  chattar.  Art.  10 Autoritads da concessiun 1 Igl è ina incumbensa da la radunanza communala u da la votaziun a l'urna da dar u  da midar ina concessiun. 2 Decisiuns  concernent  midadas  da  concessiun  da  natira  sutordinada  sco  er  il  transferiment  d'ina  concessiun  pon  las  vischnancas  delegar  a  la  suprastanza  communala. 3 Decisiuns da cumenzar cun tractativas areguard renovaziuns da concessiun en il  senn da l'artitgel 48 alinea 3 èn chaussa da la suprastanza communala.  Art.  11 Autoritads d'approvaziun 1 Las concessiuns che las vischnancas han dà ston vegnir approvadas da la regenza  per  esser  valaivlas.  Il  medem  vala  er  per  midadas  u  per  transferiments  da  concessiuns. L'artitgel 2bis da la constituziun chantunala1) resta resalvà. Il project sto  vegnir approvà (art. 58) da la regenza. * 2 Medemamain sto in project da la vischnanca, che ha l'intent d'utilisar sez la forza  idraulica da sias auas, vegnir approvà da la regenza. 3 … *  Art.  12 Concessiun sfurzada 1 Sche  las  vischnancas  participadas  a  las  concessiuns  coerentas  na  vegnan  betg  perina entaifer  in termin adequat,  saja quai pervia  ch'ina u pliras vischnancas sa  deportan en moda negativa senza motivs fundads u pervia ch'ellas fan pretensiuns  exageradas  u  pervia  ch'ellas  dattan  concessiuns  cuntradictoricas,  è  la  regenza  cumpetenta  per  dar,  per  midar  e  per  transferir  concessiuns,  per  conceder  prolungaziuns  dal  termin  da  construcziun  sco  er  per  reglar  la  scadenza  da  la  concessiun. Ella agescha en quest connex en num da las vischnancas. 2 La regenza tracta ordavant cun las vischnancas e resguarda en moda adequata ils  avantatgs ed ils dischavantatgs che resultan per ellas da l'utilisaziun previsa. Ella   resguarda en quest connex er ils interess publics surordinads.  1) DG 110.100   3   http://www.gr-lex.gr.ch/data/110.100/rm   810.100    Art.  13 * …  Art.  14 Taglia sin ovras idraulicas e sin implants da pumpadi 1 La taxaziun da la taglia sin ovras idraulicas e sin implants da pumpadi dal chantun  vegn fatga dal president da la cumissiun da taglia sin las ovras idraulicas. 2 La cumissiun vegn elegida da la regenza. La perioda d'uffizi importa 4 onns. 3 La regenza regla ils detagls.  Art.  15 Execuziun dal dretg da scadenza da la concessiun 1 Davart  l'execuziun  dal  dretg  da  scadenza  da  la  concessiun  decida  en  las  vischnancas la suprastanza communala u la votaziun a l'urna. 2 Davart  l'execuziun dal dretg da scadenza da la concessiun areguard la part dals   implants che appartegnan al chantun e tar ils quals la concessiun scada, decida la   regenza. 3 Ella rapporta periodicamain davart la scadenza da la concessiun.  Art.  16 Collaudaziun 1 La collaudaziun dals implants idraulics vegn fatga dal departament cumpetent.  Art.  17 Surveglianza 1 La surveglianza davart l'utilisaziun da las auas publicas è chaussa da la regenza.  2.2. LIMITS D'UTILISAZIUN  Art.  18 Resalvas a favur da las vischnancas 1 Las vischnancas han il dretg: a) da  colliar  durant  la  construcziun  da  l'ovra  sin  agens  custs  indrizs  per  il    provediment d'aua da baiver e d'aua da stizzar fieu sco er indrizs che servan a  sauar cun in'ovra idraulica;  b) da  duvrar  senza  dretg  d'indemnisaziun  dal  concessiunari  tant  da  l'aua  concedida  sco  quai  ch'i  fa  cumprovadamain  basegn  per  garantir  il  provediment d'aua da baiver ed aua per situaziuns extraordinarias, cunzunt per  stizzar  fieu  sco er  per  sauar.  La  retratga  d'aua  na dastga  betg restrenscher  essenzialmain  l'utilisaziun  da  la  forza  idraulica,  uschiglio  sto  ella  vegnir  indemnisada.  4       810.100   2.3. CONCESSIUNARI E CUNTEGN DA LA CONCESSIUN  Art.  19 Concessiunari 1 La concessiun vegn dada ad in persuna natirala u giuridica, ad ina cuminanza da  persunas u ad ina corporaziun da dretg public. 2 Il  concessiunari  sto  avair  ses  domicil  u  la  sedia  da  la  societad  en  ina  da  las   vischnancas concessiunaras. 3 Sche ina u pliras vischnancas concessiunaras ed il chantun sa participeschan ad ina  societad d'implants electrics han els independentamain in da l'auter il dretg da far   part da l'administraziun da quella. Pliras vischnancas che sa participeschan ad ina  societad d'implants electrics sa cunvegnan ad ina represchentanza communabla.  Art.  20 Agen chapital 1 La  regenza  po  pretender  che  l'agen  chapital  dal  concessiunari  importia  20  pertschient dals custs d'investiziun.  Art.  21 Plirs candidats 1 Sch'i  dat plirs candidats per utilisar la forza idraulica da la medema aua,  ha la  vischnanca – cun accordar sco er cun transferir  ina concessiun – da preferir quel  candidat che resguarda il meglier ils interess publics e che garantescha l'utilisaziun  la pli cunvegnenta.  Art.  22 Dretg da participaziun 1 Il  chantun  e  las  vischnancas  concessiunaras  han  il  dretg  da  sa  participar  ad   interpresas d'implants electrics. 2 Cun  dar,  midar  u  transferir  concessiuns  ston  las  vischnancas,  e  cun  approvar  concessiuns sto il chantun survegnir l'occasiun da pudair sa participar a l'interpresa  er senza surpigliar l'obligaziun da retrair energia, surpigliond ils custs annuals.  Art.  23 Cuntegn obligatoric da la concessiun 1 Mintga concessiun fixescha: a) la persuna e la sedia dal concessiunari; b) la dimensiun dal dretg d'utilisaziun concedì; c) la quantitad d'aua restanta che sto vegnir observada; d) la durada da la concessiun; e) la represchentanza da la communitad en l'administraziun dal concessiunari; f) ils implants ils pli impurtants; g) las prestaziuns economicas impundidas al concessiunari; h) l'obligaziun da s'assicurar dal concessiunari; i) ils termins per il cumenzament da las lavurs da construcziun e da renovaziun    sco er per metter en funcziun l'implant electric;   5     810.100    k) la scadenza da la concessiun; l) la recumpra, sch'ina tala vegn stipulada da las partidas. 2 L'ordinaziun regla  ils detagls.  Quella cuntegna  er in  catalog da disposiziuns da  concessiun facultativas.  Art.  24 Durada da la concessiun 1 L'emprima  concessiun  dura  60  onns  a  partir  dal  di  che  l'ovra  vegn  messa  en  funcziun. 2 Sch'i  vegnan duvradas vinavant parts essenzialas d'in implant existent en il rom  d'ina renovaziun da la concessiun, dura la concessiun 40 onns. 3 En cas motivads po la regenza approvar duradas da concessiun divergentas.  Art.  25 Garanzia dal substrat da la scadenza da la concessiun 1 Per mauns da las vischnancas concessiunaras e dal chantun ha il concessiunari da  far  in inventari  da las parts da l'implant  ch'èn engrevgiadas da la scadenza da la  concessiun tenor l'artitgel 42 alineas 1 e 2. En cas da midadas effectivas u legalas vi  da questas parts da l'implant sto l'inventari vegnir actualisà cuntinuadamain. 2 In'alienaziun  da  parts  da  l'implant  ch'èn  engrevgiadas  da  la  scadenza  da  la  concessiun durant che la concessiun vala, dovra il consentiment da las vischnancas  concessiunaras e dal chantun. 3 Sch'il concessiunari alienescha parts da l'implant ch'èn engrevgiadas da la scadenza  da  la  concessiun  senza  il  consentiment  da  las  vischnancas  concessiunaras  e  dal  chantun, ha el da cumpensar il donn a quels.  2.4. EXECUZIUN DA LA CONCESSIUN  Art.  26 Collaudaziun dals implants 1 Implants idraulics novs e renovads ston vegnir collaudads entaifer 1 onn dapi ch'els  èn vegnids mess en funcziun.  Art.  27 Responsabladad ed assicuranza 1 Ils proprietaris d'implants electrics stattan buns tenor il dretg federal. 2 Per lur responsabladad ston ils proprietaris far in'assicuranza da responsabladad tar  in assicurader ch'è autorisà da manar ina interpresa en Svizra. 3 Tar  implants  novs  sto  quest  attest  d'assicuranza  vegnir  cumprovà  avant  il   cumenzament da las lavurs da construcziun. 4 La regenza regla ils detagls.  6       810.100   Art.  28 Midadas vi dals implants 1 Tut  las  midadas  intenziunadas  vi  d'implants  electrics  existents  ston  vegnir   communitgadas  a  las  vischnancas  concessiunaras  ed  a  la  regenza  avant  che  cumenzar cun ellas.  Art.  29 Mantegniment dals implants 1 Ils proprietaris dals implants electrics ston mantegnair quels adina en in bun stadi  ed  en  in  stadi  ch'è  abel  da  funcziunar.  Tut  ils  implants  han  –  en  il  rom da  la   concessiun – da garantir ina utilisaziun raziunala da las auas. 2 La regenza è  – en enclegientscha  cun las  vischnancas concessiunaras  e suenter  avair consultà il concessiunari – autorisada da tut temp: a) d'ordinar in'examinaziun dals implants en il senn da l'alinea 1; b) d'ordinar las mesiras necessarias per restabilir e per mantegnair il stadi prescrit   en l'alinea 1 ed eventualmain er d'ordinar execuziuns d'uffizi sin ils custs dal  concessiunari.  Art.  30 Renovaziun dals implants 1 Sch'il  concessiunari  renovescha  parts  da  l'implant  ch'èn  engrevgiadas  da  la  scadenza da la concessiun e sch'el cumprova che las investiziuns na sa laschan betg  amortisar fin il mument da la scadenza da la concessiun, pon las vischnancas ed il   chantun sa participar sin dumonda a las investiziuns. 2 La participaziun finanziala vegn calculada sin fundament d'in plan da tschains e  d'amortisaziun stipulà cun il concessiunari. 3 Las  vischnancas  ed  il  chantun  pon  ordinar  communablamain  la  renovaziun  da  l'implant. 4 Sch'i vegnan ordinadas renovaziuns en il senn da l'alinea 1, han las vischnancas ed  il chantun da sa participar a las investiziuns. L'alinea 2 vala confurm al senn.  2.5. PRESTAZIUNS DAL CONCESSIUNARI  Art.  31 Taxa da concessiun e da stadi 1 Cun dar, cun midar e cun transferir las concessiuns èn las vischnancas autorisadas  d'incassar ina taxa da concessiun unica. 2 Quella importa  30 fin  80 pertschient dal tschains d'aua debità annualmain a las  vischnancas concessiunaras en il cas che la forza idraulica concedida vegn utilisada  cumplettamain. Ella po vegnir fixada tenor liber appreziar, sch'i na vegnan debitads  nagins tschains d'aua. * 3 En cas da concessiuns d'implants da pumpadi sto vegnir pajada a las vischnancas  ina taxa da concessiun da 3 fin 6 francs per kilowat da la prestaziun da la pumpa  installada. La regenza po adattar questas tariffas a las relaziuns midadas.   7     810.100    4 Sche pliras vischnancas han il dretg da concessiun tar implants da pumpadi, va in  dieschavel da la taxa da concessiun unica a quella vischnanca, sin il territori da la   quala ils conducts a pumpa vegnan a sa chattar, e quai en proporziun cun lur part da  la lunghezza. Ils ulteriurs nov dieschavels vegnan repartids mez e mez sin quellas  gruppas  da  vischnancas,  sin  il  territori  da  las  qualas  ch'i  sa  chattan  las  duas  batschidas. La repartiziun entaifer questa gruppa da vischnancas vegn fatga tenor la   part territoriala da la vischnanca a la surfatscha da mintga batschida, mesirada tar   l'autezza dal livel da fermada maximal. 5 Per l'approvaziun da dar, da midar e da transferir concessiuns è il chantun autorisà   d'incassar ina taxa dal stadi calculada tenor ils princips dals alineas  2 e 3. Sch'ina  vischnanca utilisescha sias atgnas auas, na vegn pretendida nagina taxa dal stadi. 6 Sch'i  vegn  fixada  in'autra  durada  da  la  concessiun  sco  quella  numnada  en  l'artitgel 23 alineas 1 e 2, vegnan calculadas las taxas da concessiun e dal stadi tenor  la divergenza da la durada. 7 Per prolungar termins da construcziun pon las vischnancas ed il chantun incassar  ina taxa, e quai independentamain in da l'auter. Quella importa fin 20 pertschient dal   tschains d'aua debità annualmain tenor il dretg federal e sto vegnir pajada per onn  ch'il termin da construcziun è vegnì prolungà.  Art.  32 Taxas administrativas 1 Las vischnancas ed il chantun èn autorisads d'adossar al concessiunari ils custs che  als resultan cunzunt cun tractar dumondas e cun far controllas. 2 Las taxas d'administraziun importan fin 50 000 francs. En cas motivads po quest  import  vegnir  augmentà adequatamain.  La regenza po adattar questa tariffa  a las   relaziuns midadas.  Art.  33 Tschains d'aua e taglia sin ovras idraulicas 1 Proprietaris  d'implants  electrics  che  utiliseschan  forza  idraulica  grischuna,  ston  pajar mintg'onn a las vischnancas concessiunaras in tschains d'aua ed al chantun ina  taglia sin ovras idraulicas. 2 Il  tschains  d'aua  e  la  taglia  sin  ovras  idraulicas  vegnan  calculads  tenor  las  disposiziuns dal dretg federal. L'eruida da la prestaziun brutta, per la quala i exista  in'obligaziun da pajar taxas po er sa basar sin l'energia electrica producida. En quest   cas  ston  dentant  vegnir  quintadas  vitiers  las  quantitads  d'aua  utilisablas  e  la  pendenza. 3 Il tschains d'aua che las vischnancas fixeschan na dastga betg surpassar la mesadad  dal maximum dal tschains d'aua respectiv tenor il dretg federal. * 4 Il chantun incassa ina taglia sin ovras idraulicas en la dimensiun da la mesadad dal   maximum dal tschains d'aua respectiv tenor il dretg federal. * 5 La part dal tschains d'aua che sto vegnir consegnada a la confederaziun per garantir   las prestaziuns da gulivaziun per perditas da l'utilisaziun da la forza idraulica pajan   las vischnancas cun il dretg dal tschains d'aua ed il chantun mez per in. *  8       810.100   Art.  34 Taglia sin implants da pumpadi 1 Ils proprietaris d'implants da pumpadi ston pajar a las vischnancas concessiunaras  ed al chantun mintg'onn ina taglia sin implants da pumpadi. 2 Quella importa per las vischnancas e per il chantun mintgamai 0.075 rp. per kWh  energia pumpada impundida, minimalmain dentant 1.–fr./kW per implants cun ina  prestaziun da pumpa installada da 50 u dapli  megawats  (MW) e 0.25 fr./kW per  implants da pumpadi pli pitschens. Per implants da pumpadi cun ina prestaziun da  pumpa installada da main che 1 MW na vegn pretendida nagina taglia. 3 Durant ils emprims 3 onns da manaschi po la regenza reducir la tariffa minimala  dad 1.– fr./kW tenor l'alinea 2 per il chantun per maximalmain la mesadad. 4 La repartiziun da la taglia sin implants da pumpadi tranter las vischnancas vegn  fatga a norma dals princips che valan per la repartiziun da la taxa da concessiun  unica. 5 La regenza po adattar la taglia sin implants da pumpadi a las relaziuns midadas.  Art.  35 Pussaivladads da reducziun 1 Sch'il  manaschi  d'in  implant  electric  vegn  restrenschì  considerablamain  per  consequenza da  lavurs  da  renovaziun,  po  il  chantun  – sin  dumonda  motivada  –  reducir transitoricamain en moda adequata tant la taglia sin ovras idraulicas sco er  sia part da la taglia sin implants da pumpadi .   9     810.100    Art.  36 Energia vi dals custs annuals 1 Interpresas  d'implants  electrics  che  dumondan  d'approvar  concessiuns  e  concessiuns  supplementaras,  da  transferir  u  da  midar  talas,  han  da  metter  a  disposiziun al chantun – malgrà ils dretgs da las vischnancas sin energia gratuita ed  energia da preferenza – per l'utilisaziun en il chantun in pertschient da la prestaziun  e da la producziun d'energia da las ovras ch'il conclus d'approvaziun pertutga, cunter  il  pajament  d'ina  part  correspundenta  vi  dals  custs  annuals.  L'energia  che  vegn  cedida  dal  concessiunari  en  il  chantun  na  sto  betg  vegnir  quintada  cun  eruir  la   dimensiun dal dretg da retrair energia. 2 L'interpresa d'implants electrics po disponer libramain da la prestaziun e da la lavur  che n'è betg vegnida retratga dal chantun.  Art.  37 Taxaziun da la taglia sin ovras idraulicas e sin implants da pumpadi 1 Per la taxaziun, per la procedura da contestaziun e per la procedura penala areguard   la  taglia  sin  ovras  idraulicas  e  sin  implants  da  pumpadi  vegnan  applitgadas  las  disposiziuns da la lescha chantunala da taglia confurm al senn1). 2 La regenza regla ils detagls.  2.6. FIN DA LA CONCESSIUN  Art.  38 Scadenza ordinaria 1 La concessiun scada senza auter cun la scadenza da la durada da la concessiun.  Art.  39 Scadenza 1 En  enclegientscha  cun  las  vischnancas  concessiunaras  po  la  concessiun  vegnir  declerada da la regenza sco persa, sch'il concessiunari: a) manchenta  ils  termins  imponids  ad  el  tras  la  concessiun,  cunzunt  per  il    mussament  da  finanzas,  per  il  certificat  d'assicuranza  sco  er  per  la  construcziun e per metter en funcziun l'implant electric;  b) tralascha  las  lavurs  da  mantegniment  prescrittas  tenor  la  lescha  e  tenor  contract;  c) na tegna betg en funcziun in implant electric existent durant 2 onns; d) violescha grevamain obligaziuns impurtantas, malgrà ch'el è vegnì admonì. 2 Las vischnancas concessiunaras pon permetter – cun l'approvaziun da la regenza –  prolungaziuns adequatas dals termins. 3 La sort da l'implant sa drizza tenor las disposiziuns da scadenza da la concessiun da  questa lescha.  1) DG 720.000  10    http://www.gr-lex.gr.ch/data/720.000/rm    810.100   Art.  40 Renunzia 1 Il concessiunari po concluder la concessiun cun renunziar expressivamain. 2 La sort da l'implant sa drizza tenor las disposiziuns da scadenza da la concessiun da  questa lescha.  Art.  41 Recumpra 1 Las  vischnancas  concessiunaras  pon  stipular  in  dretg  da  recumpra  cun  il  concessiunari . 2 La cunvegna da recumpra sto cuntegnair almain il suandant: a) il termin da la recumpra; b) l'indemnisaziun da la recumpra u criteris detagliads per eruir ina tala; c) il  termin da la preannunzia per la decleraziun concernent l'execuziun da la    recumpra; quel sto importar almain 5 onns; d) en cas che pliras vischnancas èn participadas: il quorum necessari per executar    il dretg da recumpra. 3 Las parts da pliras vischnancas vegnan calculadas tenor lur parts vi  da la forza  idraulica dada. La part dal chantun correspunda a la mesadad da la cumproprietad.  Art.  42 Return a la proprietaria 1 Sche la concessiun va a fin tras la scadenza da sia durada, tras scadenza u tras   renunzia, turnan ils implants ch'èn vegnids construids sin terren public u privat per   accumular,  ed  enchaschar,  per  manar  vitiers  u  per  deviar  l'aua  u  per  metter  en  circulaziun l'aua, las turbinas e las pumpas, inclusiv ils edifizis, en ils quals ellas sa   chattan,  las parts accessoricas,  ils  bains immobigliars  che servan al  manaschi  da   l'implant ed ils dretgs a bains immobigliars esters, gratuitamain e libers da chargias   mez e mez al chantun ed a las vischnancas. 2 Il mument da la scadenza da la concessiun han las vischnancas concessiunaras ed il  chantun il dretg da surpigliar – cunter ina indemnisaziun adequata – ils implants   destinads  per  producir  e  per  transportar  l'energia  electrica  sco  er  ils  bajetgs  da   servetsch ed ils edifizis d'administraziun. Il concessiunari po pretender da surpigliar   quests  implants,  sche  quels  pon  vegnir  utilisads  cunvegnentamain  per  l'ulteriura  utilisaziun da la forza idraulica. 3 Ils  implants  electrics  che  vegnan  manads  oravant  tut  per  il  provediment  local   suttastattan  mo  a  las  disposiziuns  da  scadenza  da  la  concessiun  fixadas  da  las  vischnancas. 4 Las vischnancas ed il chantun èn autorisads da renunziar a l'execuziun dal dretg da   scadenza da la concessiun. 5 Sch'ils implants dal concessiunari na vegnan betg utilisads cumplettamain u per  part  suenter  la  renunzia  d'executar  il  dretg  da  scadenza  da  la  concessiun,  è  il  concessiunari  obligà  da  prender  sin  agens  custs  las  mesiras  da  segirezza  e  da  reparaziun che daventan necessarias.   11     810.100    Art.  43 Scadenza da la concessiun en la relaziun intercommunala 1 Las  parts  da  pliras  vischnancas  vi  da  la  scadenza  da  la  concessiun  vegnan  calculadas tenor lur parts vi da la forza idraulica dada. Las vischnancas tranter ellas  respectivamain en relaziun cun il chantun daventan cumproprietarias dals objects,  dals quals la concessiun scada. Tar implants da pumpadi vala, sche la concessiun na  fixescha nagut auter, la clav da repartiziun tenor l'artitgel 31 alinea 4. 2 Sche  las  vischnancas  vulan  renunziar  a  lur  part  dals  implants,  dals  quals  la  concessiun scada, han las ulteriuras vischnancas concessiunaras il dretg da surpigliar  la  part  da  quellas  vischnancas,  cunter  indemnisaziun.  Pir  sche  tut  las  ulteriuras  vischnancas renunzian a quest dretg, ha il chantun il medem dretg.  Art.  44 Valitaziun dals implants 1 La disposiziun da l'indemnisaziun per la scadenza da la concessiun dals implants  per producir e per transportar energia electrica è chaussa da las vischnancas,  dal  chantun e dal concessiunari. Ella sto vegnir fatga tenor ils princips da la valitaziun  renconuschida en general a sias uras. 2 Sin dumonda dal chantun e da las vischnancas è il concessiunari obligà da tut temp  da metter a disposiziun tut ils documents e tut las infurmaziuns ch'èn necessaris per  calcular  l'indemnisaziun,  sco  ils  quints  annuals  d'amortisaziun,  ils  quints  da  las  reservas da la scadenza da la concessiun e da las renovaziuns. 3 Il  departament  cumpetent  e las vischnancas pon prender invista  da las actas da  taglia dals concessiunaris.  Art.  45 Indemnisaziun per la renunzia da surpigliar ils implants 1 Sch'ina  concessiun  vegn  renovada  cun  renunziar  a  l'execuziun  dal  dretg  da  scadenza da la concessiun,  sto il  concessiunari  pajar a quels che han il  dretg da  scadenza da la concessiun ina indemnisaziun per la renunzia d'utilisar gratuitamain  ils  implants,  dals  quals  la  concessiun  scada.  Questa  regulaziun  vala  er  per  communitads che disponan d'in dretg da renovar la concessiun. La disposiziun da  l'indemnisaziun è chaussa da las vischnancas, dal chantun e dal concessiunari. 2 L'artitgel 44 vala confurm al senn.  Art.  46 Scleriment 1 Ils scleriments areguard la scadenza da la concessiun, areguard la recumpra sco er  areguard ina eventuala renovaziun da la concessiun vegnan fatgs communablamain  da las vischnancas e dal chantun. Els sa cunvegnan davart la direcziun. 2 Ils custs da quests scleriments van per regla a quint dal chantun.  12       810.100   Art.  47 Mesiras provisoricas 1 Sche las modalitads per utilisar la forza idraulica n'èn anc betg fixadas areguard la   scadenza d'ina concessiun,  prenda la regenza – suenter avair consultà d'uffizi  las  vischnancas  u  sin  ina  dumonda  correspundenta  –  las  mesiras  provisoricas  che  permettan da cuntinuar cun il manaschi e che survegnan in stadi effectiv u legal u   che mantegnan interess periclitads.  2.7. RENOVAZIUNS DA LA CONCESSIUN  Art.  48 Renovaziun da la concessiun 1 Ina renovaziun da la concessiun po succeder il mument da la scadenza u avant la   scadenza d'ina concessiun existenta. 2 Las  vischnancas  concessiunaras  ed  il  chantun  han  il  dretg  da  savair  dal  concessiunari  actual  8  onns  avant  che la  concessiun scada,  sch'el  è  interessà da  renovar la concessiun. 3 Sch'il  concessiunari  actual  inoltrescha  almain  10  onns  avant  che  la  concessiun  scada ina dumonda da concessiun, han las vischnancas concessiunaras da decider  entaifer 2 onns, sch'ellas èn prontas d'entrar en la dumonda da renovaziun. Sch'ellas  n'observan betg quest termin, vegn la durada da la concessiun existenta prolungada  per la durada dal surpassament dal termin.  2.8. PROCEDURA  Art.  49 1. lavurs preparatoricas 1 Tgi  che  vul  far  en  reguard  ad  in  project  da  concessiun  lavurs  preparatoricas,  stajaziuns,  mesiraziuns  da  l'aua  ed  ulteriuras  retschertgas,  sto  avair  per  quai  ina  permissiun da l'instanza cumpetenta. 2 Avant  che  cumenzar  las  lavurs  preparatoricas  ston  ins  communitgar  quai  al  departament cumpetent. 3 Ils  proprietaris da bains immobigliars èn obligads da tolerar l'execuziun da talas  lavurs  preparatoricas.  Donns  e  disturbis  che  resultan  eventualmain  ston  vegnir  indemnisads cumplainamain. Sch'igl è necessari vegn quai fixà en la procedura tenor  la lescha d'expropriaziun dal chantun Grischun1).  Art.  50 2. procedura da concessiun a) dumonda da concessiun  1 Dumondas per dar,  midar  u transferir  ina concessiun dal dretg da las auas ston  vegnir  inoltradas tar las vischnancas pertutgadas.  Il  petent sto il medem mument   orientar la regenza davart l'inoltraziun da la dumonda.  1) DG 803.100   13   http://www.gr-lex.gr.ch/data/803.100/rm   810.100    2 Las vischnancas ed il chantun sa stentan da lavurar stretgamain ensemen.  Art.  51 b) concessiunament 1 La procedura da concessiun sa drizza tenor las prescripziuns da las vischnancas   pertutgadas. 2 Resalvada  resta  la  concessiun  obligatorica  tenor  l'artitgel 12,  tar  la  quala  i  sto  vegnir realisada mo la procedura per approvar la concessiun.  Art.  52 3. procedura per approvar la concessiun a) dumonda d'approvaziun  1 La dumonda per approvar da dar, da midar u da transferir la concessiun sto vegnir  inoltrada tar il departament cumpetent per mauns da la regenza. 2 Ils detagls reglan las disposiziuns executivas.  Art.  53 b) exposiziun publica, publicaziun, profilaziun, meds legals 1 La dumonda d'approvaziun ed eventualas dumondas per las ulteriuras permissiuns  necessarias per realisar il  project vegnan exponidas publicamain ensemen cun ils   documents  decisivs  sco  er  cun  in  eventual  rapport  ecologic  durant  30  dis  tar  il  departament cumpetent e tar las vischnancas pertutgadas. 2 L'exposiziun sto vegnir publitgada dal departament cumpetent en il fegl uffizial dal  chantun e da las vischnancas pertutgadas en la moda usitada al lieu. 3 La publicaziun cuntegna l'indicaziun ch'i possia vegnir fatg protesta en scrit cunter  il  project,  e quai  durant  il  termin  d'exposiziun  tar la regenza.  Las  protestas  ston  vegnir drizzadas al departament cumpetent per mauns da la regenza. 4 Sch'il project che sa basa sin la dumonda per approvar la concessiun dispona gia da   l'elavuraziun  necessaria  per  projects  da  construcziun,  ordinescha  il  departament  cumpetent la profilaziun durant il termin d'exposiziun.  Art.  54 c) legitimaziun da far protesta 1 Legitimads da far protesta èn: a) tgi ch'è pertutgà dal project da concessiun ed ha in interess degn da vegnir    protegì da realisar, impedir u midar quel; b) las vischnancas pertutgadas; c) organisaziuns  per  la  protecziun  da  l'ambient  ch'èn  tenor  il  dretg  federal   autorisadas da far protesta, sch'ellas han la pussaivladad da far ina protesta da  dretg administrativ  cunter la decisiun chantunala en l'ultima instanza tar la  dretgira federala en chaussa.  14       810.100   Art.  55 d) decisiun d'approvaziun 1 Il dar, il midar u il transferir ina concessiun sto vegnir approvà da la regenza sin  fundament  d'ina  examinaziun  da las  premissas  legalas  sco er  considerond tut  ils  interess publics tangads. 2 Il medem mument decida ella davart eventualas protestas. 3 Protestas cun in cuntegn da dretg privat vegnan renviadas a la giurisdicziun civila. 4 En cas d'ina approvaziun conceda la regenza tut las permissiuns necessarias per  realisar il project, sche quai è pussaivel sin fundament dal stadi da l'elavuraziun dal  project.  Quai  vala  spezialmain  er  per  la  permissiun  da  construcziun  e  per  la  permissiun excepziunala tenor il dretg davart la planisaziun dal territori.  Art.  56 e) exposiziun publica da la decisiun d'approvaziun, meds legals 1 La  decisiun  d'approvaziun  da  la  concessiun,  il  rapport  ecologic  sco  er  il  giudicament  dal  post  chantunal  spezialisà  per  la  protecziun  da l'ambient  vegnan  exponids publicamain durant 30 dis tar il departament cumpetent. Resalvadas restan  las obligaziuns legalas dal secret professiunal sco er il dretg da prender invista da las   actas da las persunas legitimadas da far recurs. * 2 L'exposiziun sto vegnir  publitgada en il  fegl  uffizial  dal chantun,  inditgond las  ulteriuras permissiuns ch'èn eventualmain vegnidas concedidas. 3 Cunter la decisiun d'approvaziun da la concessiun po vegnir fatg recurs entaifer 30  dis tar la dretgira administrativa. Il dretg da recurs cumpeta er a las vischnancas. *  Art.  57 4. procedura d'approvaziun dal project a) dumonda, inoltraziun, meds legals  1 Per inoltrar, per exponer publicamain e per publitgar la dumonda d'approvaziun dal  project  sco  er  areguard  la  pussaivladad  da  far  protesta  valan  ils  artitgels  52  e  53 alineas 1 fin 3 confurm al senn. La legitimaziun da far protesta sa drizza tenor  l'artitgel 54.  Art.  58 b) decisiun 1 En connex cun l'approvaziun dal project decida la regenza davart tut las ulteriuras  permissiuns  necessarias  che  n'èn  anc  betg  avant  maun  per  realisar  il  project,   spezialmain  er  davart  la  permissiun  da  construcziun  e  davart  la  permissiun  excepziunala tenor il dretg davart la planisaziun dal territori. 2 Sche  tut  las  ulteriuras  permissiuns  han  pudì  vegnir  dadas  gia  cun  la  decisiun  d'approvaziun da la concessiun, scroda la procedura d'approvaziun dal project.  Art.  59 c) exposiziun publica, meds legals 1 Areguard  l'exposiziun  publica  da  la  decisiun  d'approvaziun  dal  project  e  da  la   procedura da meds legals vala l'artitgel 56 confurm al senn.   15     810.100    Art.  60 5. dretg d'expropriaziun 1 Per  construir  e  per  renovar  ovras  idraulicas  po  vegnir  fatg  diever  dal  dretg  d'expropriaziun. 2 Il  dretg  d'expropriaziun  vegn  dà  da  la  regenza  ensemen  cun  la  decisiun  d'approvaziun da la concessiun. 3 La  procedura e  l'obligaziun  d'indemnisaziun  sa  drizzan tenor  la  lescha federala  davart l'expropriaziun.1)  3. Provediment cun energia electrica  Art.  61 * …  Art.  62 * …  Art.  63 * …  Art.  64 * …  Art.  65 * …  Art.  66 * …  Art.  67 * …  Art.  68 * …  Art.  69 * …  Art.  70 * …  Art.  71 * …  4. Disposiziuns penalas *  Art.  72 * …  1) CS 711  16    http://db.clex.ch/link/Bund/711/rm    810.100   Art.  73 * …  Art.  74 * …  Art.  75 1. disposiziuns penalas a) multas *  1 Cuntravenziuns  cunter  la  lescha  qua  avant  maun,  cunter  sias  disposiziuns  executivas e cunter las disposiziuns e decisiuns che sa basan sin quellas, vegnan  chastiadas dal departament ch'è cumpetent per l'utilisaziun da la forza idraulica cun  ina multa da fin 100 000 francs. * 2 Cuntravenziuns per negligientscha, l'emprova e la cumplicitad èn chastiablas. 3 En cas levs poi vegnir desistì d'in chasti. * 4 La procedura sa drizza tenor las disposiziuns da la lescha davart la giurisdicziun   administrativa. * 5 Resalvà resta il dretg da la regenza da declerar la concessiun sco persa, sco er il  dretg da l'execuziun d'uffizi. *  Art.  76 b) persunas giuridicas 1 Sche las cuntravenziuns vegnan commessas cun effect per ina persuna giuridica,   vegn chastiada la persuna giuridica. 2 Il chasti dals organs u dals represchentants che ageschan resta resalvà.  Art.  77 2. execuziun d'uffizi * 1 Sche implants èn vegnids construids senza resguardar la lescha, sias disposiziuns  executivas  e las disposiziuns e decisiuns che sa basan sin quellas,  po la regenza  laschar allontanar quel sco er laschar restabilir il stadi d'origin,  e quai a cust dal   chaschunader.  5. Disposiziuns finalas  Art.  78 1. disposiziuns executivas 1 Il cussegl grond relascha las disposiziuns executivas necessarias tar questa lescha 1).  Quellas entran en vigur il medem mument sco la lescha.  Art.  79 2. aboliziun dal dretg vertent 1 La lescha concernent l'utilisaziun da las auas publicas dal chantun Grischun per  construir ovras idraulicas dals 18 da mars 19062) vegn abolida.  1) DG 810.110 2) vDG 1018 e midadas en la CUL tenor il register da materias dal DG    17   http://www.gr-lex.gr.ch/data/810.110/rm   810.100    Art.  80 3. midada da relaschs3)  Art.  81 4. disposiziuns transitoricas a) concessiuns anc betg dadas  1 Cun  l'entrada  en  vigur  da  questa  lescha  ston  tut  ils  projects  che  dovran  ina  concessiun, davart la quala las autoritads da concessiun n'han anc betg decidì, vegnir  giuditgads tenor las disposiziuns novas.  Art.  82 b) concessiuns existentas 1 Questa  lescha vegn applitgada  per  concessiuns existentas,  sch'i  na  vegnan  betg  violads tras quai dretgs bain acquistads.  Art.  83 c) disposiziuns da scadenza da la concessiun 1 Per concessiuns ch'èn vegnidas dadas gia avant la revisiun parziala dals 9 da matg  1954 restan applitgablas las disposiziuns da scadenza da quellas concessiuns. Sche  quellas concessiuns prevesan in dretg da scadenza da la concessiun, sa participescha  il chantun a la scadenza da la concessiun, dentant mo en la proporziun da la mesadad  da la  durada da la  concessiun che n'è  anc betg scadida tar  l'entira  durada da la   concessiun. L'artitgel 43 alinea 2 po vegnir applitgà per talas concessiuns. 2 Per concessiuns ch'èn vegnidas dadas suenter la revisiun parziala dals 9 da matg  1954 valan las disposiziuns da scadenza da la concessiun tenor questa lescha.  Art.  84 d) obligaziun d'avair in'assicuranza 1 L'attest  d'assicuranza  tenor  l'artitgel 27 alinea 2  sto  vegnir  cumprovà  per  ovras  existentas e per ovras en construcziun entaifer 2 onns dapi che la lescha è entrada en  vigur.  Art.  85 e) obligaziun da far ina inventarisaziun 1 Tar  concessiuns  existentas  sto  l'inventari  da  las  parts  da  l'implant  ch'èn  engrevgiadas  da  la  scadenza  da  la  concessiun  tenor  l'artitgel 25 alinea 1  vegnir  inoltrà al departament cumpetent  entaifer 2 onns dapi che la lescha è entrada en   vigur.  Art.  86 5. entrada en vigur 1 Questa  lescha  vegn  messa  en  vigur1) da  la  regenza  suenter  ch'ella  è  vegnida  acceptada dal pievel.  3) Las midadas dal dretg vertent na vegnan betg inditgadas. 1) messa en vigur cun CR dals 20 da zercladur 1995 per il 1. da fanadur 1995  18       810.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 12-03-1995 01-07-1995 relasch emprima versiun - 07-02-1999 07-02-1999 Art. 11 al. 1 midada - 07-02-1999 07-02-1999 Art. 11 al. 3 aboliziun - 07-02-1999 07-02-1999 Art. 31 al. 2 midada - 07-02-1999 07-02-1999 Art. 33 al. 3 midada - 07-02-1999 07-02-1999 Art. 33 al. 4 midada - 07-02-1999 07-02-1999 Art. 33 al. 5 midada - 31-08-2006 01-01-2007 Art. 56 al. 1 midada 2006, 3325 31-08-2006 01-01-2007 Art. 56 al. 3 midada 2006, 3325 31-08-2006 01-01-2007 Titel 4. midada 2006, 3325 31-08-2006 01-01-2007 Art. 72 aboliziun 2006, 3325 31-08-2006 01-01-2007 Art. 73 aboliziun 2006, 3325 31-08-2006 01-01-2007 Art. 74 aboliziun 2006, 3325 31-08-2006 01-01-2007 Art. 75 midada dal titel 2006, 3325 31-08-2006 01-01-2007 Art. 77 midada dal titel - 23-04-2009 01-09-2009 Art. 5 al. 1 midada - 23-04-2009 01-09-2009 Art. 6 al. 1, g) aboliziun - 23-04-2009 01-09-2009 Art. 61 aboliziun - 23-04-2009 01-09-2009 Art. 62 aboliziun - 23-04-2009 01-09-2009 Art. 63 aboliziun - 23-04-2009 01-09-2009 Art. 64 aboliziun - 23-04-2009 01-09-2009 Art. 65 aboliziun - 23-04-2009 01-09-2009 Art. 66 aboliziun - 23-04-2009 01-09-2009 Art. 67 aboliziun - 23-04-2009 01-09-2009 Art. 68 aboliziun - 23-04-2009 01-09-2009 Art. 69 aboliziun - 23-04-2009 01-09-2009 Art. 70 aboliziun - 23-04-2009 01-09-2009 Art. 71 aboliziun - 16-06-2010 01-01-2011 Art. 75 al. 1 midada 2010, 2412 16-06-2010 01-01-2011 Art. 75 al. 3 midada 2010, 2412 16-06-2010 01-01-2011 Art. 75 al. 4 midada 2010, 2412 16-06-2010 01-01-2011 Art. 75 al. 5 integraziun 2010, 2412 19-10-2011 01-01-2013 Art. 13 aboliziun -   19     810.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 12-03-1995 01-07-1995 emprima versiun - Art. 5 al. 1 23-04-2009 01-09-2009 midada - Art. 6 al. 1, g) 23-04-2009 01-09-2009 aboliziun - Art. 11 al. 1 07-02-1999 07-02-1999 midada - Art. 11 al. 3 07-02-1999 07-02-1999 aboliziun - Art. 13 19-10-2011 01-01-2013 aboliziun - Art. 31 al. 2 07-02-1999 07-02-1999 midada - Art. 33 al. 3 07-02-1999 07-02-1999 midada - Art. 33 al. 4 07-02-1999 07-02-1999 midada - Art. 33 al. 5 07-02-1999 07-02-1999 midada - Art. 56 al. 1 31-08-2006 01-01-2007 midada 2006, 3325 Art. 56 al. 3 31-08-2006 01-01-2007 midada 2006, 3325 Art. 61 23-04-2009 01-09-2009 aboliziun - Art. 62 23-04-2009 01-09-2009 aboliziun - Art. 63 23-04-2009 01-09-2009 aboliziun - Art. 64 23-04-2009 01-09-2009 aboliziun - Art. 65 23-04-2009 01-09-2009 aboliziun - Art. 66 23-04-2009 01-09-2009 aboliziun - Art. 67 23-04-2009 01-09-2009 aboliziun - Art. 68 23-04-2009 01-09-2009 aboliziun - Art. 69 23-04-2009 01-09-2009 aboliziun - Art. 70 23-04-2009 01-09-2009 aboliziun - Art. 71 23-04-2009 01-09-2009 aboliziun - Titel 4. 31-08-2006 01-01-2007 midada 2006, 3325 Art. 72 31-08-2006 01-01-2007 aboliziun 2006, 3325 Art. 73 31-08-2006 01-01-2007 aboliziun 2006, 3325 Art. 74 31-08-2006 01-01-2007 aboliziun 2006, 3325 Art. 75 31-08-2006 01-01-2007 midada dal titel 2006, 3325 Art. 75 al. 1 16-06-2010 01-01-2011 midada 2010, 2412 Art. 75 al. 3 16-06-2010 01-01-2011 midada 2010, 2412 Art. 75 al. 4 16-06-2010 01-01-2011 midada 2010, 2412 Art. 75 al. 5 16-06-2010 01-01-2011 integraziun 2010, 2412 Art. 77 31-08-2006 01-01-2007 midada dal titel -  20     	1. Disposiziuns generalas 	Art. 1 Champ d'applicaziun 	Art. 2 Intent 	Art. 3 Egualitad da las schlattainas 	Art. 4 Proprietad 	Art. 5 Cussegliaziun da las vischnancas 	Art. 6 Noziuns  	2. Utilisaziun da la forza idraulica 	2.1. Cumpetenzas 	Art. 7 Concessiun dal dretg d'utilisaziun 	Art. 8 Concessiuns coerentas 	Art. 9 Concessiuns per implants da pumpadi 	Art. 10 Autoritads da concessiun 	Art. 11 Autoritads d'approvaziun 	Art. 12 Concessiun sfurzada 	Art. 13 * … 	Art. 14 Taglia sin ovras idraulicas e sin implants da pumpadi 	Art. 15 Execuziun dal dretg da scadenza da la concessiun 	Art. 16 Collaudaziun 	Art. 17 Surveglianza  	2.2. Limits d'utilisaziun 	Art. 18 Resalvas a favur da las vischnancas  	2.3. Concessiunari e cuntegn da la concessiun 	Art. 19 Concessiunari 	Art. 20 Agen chapital 	Art. 21 Plirs candidats 	Art. 22 Dretg da participaziun 	Art. 23 Cuntegn obligatoric da la concessiun 	Art. 24 Durada da la concessiun 	Art. 25 Garanzia dal substrat da la scadenza da la concessiun  	2.4. Execuziun da la concessiun 	Art. 26 Collaudaziun dals implants 	Art. 27 Responsabladad ed assicuranza 	Art. 28 Midadas vi dals implants 	Art. 29 Mantegniment dals implants 	Art. 30 Renovaziun dals implants  	2.5. Prestaziuns dal concessiunari 	Art. 31 Taxa da concessiun e da stadi 	Art. 32 Taxas administrativas 	Art. 33 Tschains d'aua e taglia sin ovras idraulicas 	Art. 34 Taglia sin implants da pumpadi 	Art. 35 Pussaivladads da reducziun 	Art. 36 Energia vi dals custs annuals 	Art. 37 Taxaziun da la taglia sin ovras idraulicas e sin implants da pumpadi  	2.6. Fin da la concessiun 	Art. 38 Scadenza ordinaria 	Art. 39 Scadenza 	Art. 40 Renunzia 	Art. 41 Recumpra 	Art. 42 Return a la proprietaria 	Art. 43 Scadenza da la concessiun en la relaziun intercommunala 	Art. 44 Valitaziun dals implants 	Art. 45 Indemnisaziun per la renunzia da surpigliar ils implants 	Art. 46 Scleriment 	Art. 47 Mesiras provisoricas  	2.7. Renovaziuns da la concessiun 	Art. 48 Renovaziun da la concessiun  	2.8. Procedura 	Art. 49 1. lavurs preparatoricas 	Art. 50 2. procedura da concessiun a) dumonda da concessiun 	Art. 51 b) concessiunament 	Art. 52 3. procedura per approvar la concessiun a) dumonda d'approvaziun 	Art. 53 b) exposiziun publica, publicaziun, profilaziun, meds legals 	Art. 54 c) legitimaziun da far protesta 	Art. 55 d) decisiun d'approvaziun 	Art. 56 e) exposiziun publica da la decisiun d'approvaziun, meds legals 	Art. 57 4. procedura d'approvaziun dal project a) dumonda, inoltraziun, meds legals 	Art. 58 b) decisiun 	Art. 59 c) exposiziun publica, meds legals 	Art. 60 5. dretg d'expropriaziun   	3. Provediment cun energia electrica 	Art. 61 * … 	Art. 62 * … 	Art. 63 * … 	Art. 64 * … 	Art. 65 * … 	Art. 66 * … 	Art. 67 * … 	Art. 68 * … 	Art. 69 * … 	Art. 70 * … 	Art. 71 * …  	4. Disposiziuns penalas * 	Art. 72 * … 	Art. 73 * … 	Art. 74 * … 	Art. 75 1. disposiziuns penalas a) multas * 	Art. 76 b) persunas giuridicas 	Art. 77 2. execuziun d'uffizi *  	5. Disposiziuns finalas 	Art. 78 1. disposiziuns executivas 	Art. 79 2. aboliziun dal dretg vertent 	Art. 80 3. midada da relaschs3) 	Art. 81 4. disposiziuns transitoricas a) concessiuns anc betg dadas 	Art. 82 b) concessiuns existentas 	Art. 83 c) disposiziuns da scadenza da la concessiun 	Art. 84 d) obligaziun d'avair in'assicuranza 	Art. 85 e) obligaziun da far ina inventarisaziun 	Art. 86 5. entrada en vigur   		2018-06-06T01:43:45+0200 	"7001 Chur" 	"Gesetzessammlung Kanton Graubünden"


canton: gr

abbreviation: ODAG

pdf_content: 810.110 - Ordinaziun tar la lescha davart il dretg da las auas dal chantun Grischun (ODAG)    810.110   Ordinaziun tar la lescha davart il dretg da las auas dal  chantun Grischun (ODAG)  dals 01-12-1994 (versiun dals 01-09-2009)  sa basond sin l'art. 78 da la lescha davart il dretg da las auas dal chantun Grischun  (LDAG)1)  relaschada dal cussegl grond il 1. da december 19942)  1. Disposiziuns generalas  Art.  1 1. dretg d'obtegnair infurmaziuns e dretg d'access 1 Il  concessiunari  sto  –  sin  dumonda  –  dar  a  las  vischnancas  ed  al  chantun  respectivamain a lur organs: a) scleriment  davart  las  dumondas  tecnicas  e  giuridicas  da  l'utilisaziun  da  la   forza  idraulica  e  dal  provediment  d'energia  che stattan en  connex  cun  ses  manaschi  b) access liber a ses stabiliments ed a ses indrizs.  Art.  2 2. cataster da las ovras idraulicas a) cuntegn  1 Davart tut las ovras idraulicas e tut ils implants da pumpadi en il chantun Grischun   vegn fatg cuntinuadamain in cataster. 2 Il cataster cumpiglia tut ils documents essenzials, giuridics e tecnics da las ovras   idraulicas  e  dals  implants  da  pumpadi.  Quests  documents  vegnan  rimnads  cumplettamain da l'uffizi  d'energia  e  preschentads en cartotecas,  tabellas  e plans  survesaivels. 3 Ils  concessiunaris  e  las  vischnancas  èn  obligads  da  metter  a  disposiziun  gratuitamain ils documents correspundents  1) DG 810.100 2) M dals 13 da zercladur 1994, 193; PCG 1994/95, 334 (1. lectura), 733 (2. lectura)  * tabellas da las modificaziuns a la fin dal relasch   1   https://www.gr-lex.gr.ch/data/810.100/rm   810.110    Art.  3 b) prender invista 1 Dal cataster da las ovras idraulicas pon ins prender invista suandantamain: a) da documents ch'èn vegnids exponids publicamain en il rom da la procedura    da concessiun; b) d'ulteriurs documents a norma da las obligaziuns dal secret professiunal legal. 2 Per prender invista tenor l'alinea 1 litera b decida l'uffizi d'energia.  Art.  4 3. archivaziun dals documents 1 Ils  exemplars  originals  dal  contract  da  concessiun  inclusiv  ils  documents  correspundents (plans, rapports e.u.v.) vegnan archivads en l'archiv dal stadi ed en il   cataster da las ovras idraulicas  2. Utilisaziun da la forza idraulica  2.1. CUMPETENZAS  Art.  5 Departament cumpetent 1 Il  departament  cumpetent  en  il  senn  da  la  lescha  e  da  questa  ordinaziun  è  il   Departament d'infrastructura, energia e mobilitad.  Art.  6 Midadas da concessiun da natira subordinada 1 Midadas da concessiun da natira  subordinada èn talas  midadas,  che na vegnan  tutgadas  ni  la  dimensiun  dal  dretg  d'utilisaziun  ni  las  prestaziuns  economicas  concludidas da las partidas. 2 Midadas minimalas da la dimensiun d'utlilisaziun, ch'èn necessarias per motivs da  la segirezza valan medemamain sco midadas da concessiun da natira subordinada.  Art.  7 Surveglianza 1 En cas singuls po la regenza delegar la surveglianza davart l'utilisaziun da las auas  publicas al departament cumpetent.  2.2. CONCESSIUNARI E CUNTEGN DA LA CONCESSIUN  Art.  8 Represchentanza chantunala 1 La  regenza  fixescha  la  represchentanza  dal  chantun  en  l'administraziun  da  las   societads d'ovras electricas.  2       810.110   Art.  9 Valitaziun da la participaziun 1 Sch'il  chantun  sa  participescha  a  societads  che  mainan  gia  atgnas  ovras  en  il   chantun, po – tar la valitaziun da las aczias che ston vegnir surpigliadas – vegnir   tegnì quint adequatamain da las reservas avertas e zuppadas da l'interpresa.  Art.  10 Dimensiun dal dretg d'utilisaziun concedì 1 Per  fixar  la  dimensiun  dal  dretg  d'utilisaziun  concedì  en  il  senn  da  l'artitgel 23 litera b LDAG1) èn decisivas e ston vegnir menziunadas en la concessiun  las suandantas datas: a) la capacitad d'absorpziun da l'implant en meters cubic per secunda u en liters   per secunda; sco er b) las cotas per retrair e per restituir aua vi da l'aua concessiunada.  Art.  11 * Prestaziuns economicas dal concessiunari 1 Prestaziuns economicas dal concessiunari en il senn da l'artitgel 23 litera g LDAG2)   èn spezialmain: a) il tschains d'aua; b) las taxas da concessiun; c) l'energia da concessiun (energia gratuita ed energia da preferenza).  Art.  12 Cuntegn facultativ da la concessiun 1 Las concessiuns pon cuntegniar disposiziuns supplementaras davart: a) ils quints da construcziun ed ils quints da gestiun annuals; b) la  dividenda  minimala,  premess  che  las  vischnancas  sa  participeschian  a   l'interpresa idraulica; c) la participaziun dal gudogn da la societad,  premess che las vischnancas sa   participeschan vi a l'interpresa idraulica. d) prestaziuns en natiralias; e) la furniziun d'energia supplementara; f) la surpigliada d'incumbensas da provediment tras il concessiunari; g) la participaziun dal concessiunari al mantegniment ed a la correcziun da l'aua; h) il destin d'eventualas prestaziuns da cumpensaziun ad auters concessiunaris u   ad auters usufructuaris a la fin da la concessiun; i) l'utilisaziun da parts da l'implant tras la communitad; k) l'obligaziun dal concessiunari da construir lingias electricas ed il cundiever da   quellas tras las vischnancas; l) ulteriuras  cundiziuns  ed  obligaziuns  che  vegnan  fixadas  sin  basa  d'autras   leschas, cunzunt en l'interess da la protecziun da l'ambient.  1) DG 810.100 2) DG 810.100   3   https://www.gr-lex.gr.ch/data/810.100/rm https://www.gr-lex.gr.ch/data/810.100/rm   810.110    2.3. EXECUZIUN DA LA CONCESSIUN  Art.  13 Utilisaziun raziunala 1 L'utilisaziun da la forza idraulica vala sco raziunala, sche: a) ina part uschè gronda sco pussaivel dal potenzial legalmain permess sin in   traject d'auas vegn tratga a niz e transfurmada en energia; b) ulteriurs  potenzials  d'utilisaziun  en  il  territori  vischin  èn  integrads  en   l'utilisaziun  planisada,  premess  ch'els  na  pon  betg  vegnir  utilisads  independentamain en il rom d'auters projects;  c) ovras situadas ina suenter l'autra vegnan manadas uschia, che lur producziun  d'energia è accordada uschè bain sco pussaivel.  Art.  14 Collaudaziun 1 Il  cumenzament  e  la  fin  da las  lavurs da construcziun da l'implant ston vegnir  communitgadas al departament cumpetent. 2 Quel examinescha l'implant finì ed al collada, premess che l'implant correspunda a   las disposiziuns d'approvaziun. 3 Eventualas divergenzas subordinadas dal project approvà ston vegnir inditgadas en  ils plans. 4 Sche  las  divergenzas  èn  considerablas,  sto  l'implant  vegnir  adattà  confurm  al  project.  Art.  15 Metter en funcziun l'implant 1 In  implant  vala  sco  mess  en  funcziun  en  moda  ordinaria  il  mument  ch'el   producescha permanentamain energia electrica per la rait. Quest termin vegn fixà dal  departament cumpetent en il rom da la collaudaziun.  2.4. PRESTAZIUNS DAL CONCESSIUNARI  Art.  16 1. indrizs da mesiraziun 1 Sch'il  chantun  pretenda  sto  il  concessiunari  construir,  mantegnair  e  tegnair  en  funcziun ils indrizs da mesiraziun necessaris per eruir la prestaziun brutta suttamessa  a las taxas. Ils custs vegnan purtads dal concessiunari.  Art.  17 2. energia dals custs annuals a) obligaziun da pajar taxas d'energia  1 L'obligaziun da pajar taxas d'energia  cumenza per implants novs cur che l'ovra   vegn messa en funcziun, en ils auters cas a norma dal conclus d'approvaziun.  4       810.110   Art.  18 b) part dals custs annuals 1 Sco part dals custs annuals en il senn da l'artitgel 36 LDAG1) ston vegnir attribuids: a) custs per l'administraziun, per il manaschi, per il mantegniment cuntinuant,    per las assicuranzas e per las prestaziuns da provediment per il persunal tenor   statuts u tenor contract  b) prestaziuns tenor concessiun per l'utilisaziun da la forza idraulica, la taglia; c) il  pajament dals tschains dals meds finanzials esters inclusiv l'amortisaziun   dals custs per procurar daners; il tschains dals agens meds finanzials per la  tariffa applitgabla per la taxaziun da la taglia chantunala. A la communitad   vegn messa a quint la facultad, per la quala i vegn pajà taglia a la vischnanca,   sco agens meds finanzials. Per la part restanta vegnan applitgadas las tariffas  da tschains usitadas per emprests d'in implant electric;  d) retensiuns ed amortisaziuns tenor las tariffas correspundentas per la taxaziun  da la taglia chantunala; attribuziuns en ils fonds da reserva legals.  Art.  19 c) diever 1 L'energia  dals  custs  annuals  po  vegnir  impundida  en  emprima  lingia  per  vischnancas  che  n'han  naginas  atgnas  ovras  idraulicas  u  che  n'han  betg  dretgs  avunda  per  retrair  energia.  I  pon  vegnir  resguardads  er  auters  utilisaders  d'electricitad en il chantun. 2 Davart la repartiziun da l'energia decida la regenza.  Art.  20 3. relaziuns midadas 1 Sco relaziuns midadas en il senn da l'artitgel 31 alinea 3 e da l'artitgel 34 alinea 5  LDAG2) valan spezialmain: a) la chareschia dals pretschs da consum per l'electricitad; b) mintga midada dal maximum dal tschains d'aua tenor dretg federal. 2 Relaziuns midadas en il senn da l'artitgel 32 alinea 2 LDAG èn avant maun, sche  l'index naziunal dals pretschs da consum èn sa midads per diesch puncts da l'index.  Art.  21 4. pussaivladads da reducziun 1 Sco  disturbi  considerabel  dal  manaschi  da  las  ovras  electricas  en  il  senn  da  l'artitgel 35 LDAG3) valan eveniments che na resultan betg pervia da mancanzas tar   il mantegniment u pervia d'in ulteriur cuntegn culpabel e che han per consequenza  ina interrupziun relevanta dal manaschi.  1) DG 810.100 2) DG 810.100 3) DG 810.100   5   https://www.gr-lex.gr.ch/data/810.100/rm https://www.gr-lex.gr.ch/data/810.100/rm https://www.gr-lex.gr.ch/data/810.100/rm   810.110    Art.  22 Stabiliments per transportar energia electrica 1 Sco stabiliments destinads per transportar energia electrica valan spezialmain las  lingias che tanschan davent da l'ovra da producziun fin la rait da distribuziun u fin  ad in stabiliment da transport a lunga distanza. Decisivas èn las relaziuns a la fin da   la concessiun.  2.5. FIN DA LA CONCESSIUN  Art.  23 Ovras per il provediment local 1 Sco ovras per il provediment local en il senn da l'artitgel 42 alinea 3 LDAG2) valan  ovras idraulicas che vegnan construidas e manadas per cuvrir il basegn fundamental  d'energia electrica da la vischnanca u da singulas vischnancas. 2 Sch'ina'ovra producescha – cumpareglià cun il basegn annual d'energia electrica da  las vischnancas pertutgadas – regularmain dapli energia electrica, na vala ella betg  sco ovra en il senn da l'artitgel 42 alinea 3 LDAG. Decisivas èn las relaziuns durant  la segunda mesadad da la durada da la concessiun.  2.6. PROCEDURA  Art.  24 Direcziun da la procedura 1 La direcziun e la coordinaziun da la procedura d'approvaziun da la concessiun e dal  project ha il departament cumpetent.  Art.  25 Dumonda per l'approvaziun da la concessiun 1 Cun la dumonda per approvar la concessiun ston vegnir inoltradas per regla las  suandantas indicaziuns: a) ina descripziun dals implants e da lur manaschi; b) ina charta da survista; c) in plan da situaziun dals implants ils pli impurtants; d) in profil da lunghezza; e) in  preventiv  dals  custs  da  construcziun,  la  cumprova  da  la  finanziaziun   correspundenta sco er ina calculaziun dals custs; f) in rapport geologic cumplessiv; g) in  rapport  davart  l'examinaziun  ecologica  u  –  sch'igl  è  inditgà–  ulteriuras   indicaziuns davart consquenzas per l'ambient; h) indicaziuns davart l'utilisaziun ed il transport da l'energia electrica. 2 Il departament cumpetent fixescha per mintga singul cas il gener ed il dumber dals  documents che ston vegnir inoltrads.  2) DG 810.100  6    https://www.gr-lex.gr.ch/data/810.100/rm    810.110   Art.  26 Exposiziun publica dal project 1 Suenter che l'exposiziun è vegnida realisada ston las vischnancas concessiunarias  attestar en scrit al departament cumpetent che l'exposiziun da la dumonda inclusiv  ils ulteriurs documents saja succedida confurm a l'urden. 2 Protestas  ch'èn  vegnidas  inoltradas  durant  il  termin  d'exposiziun  tar  las  vischnancas, ston vegnir tramessas vinavant al departament cumpetent ensemen cun  l'attest da l'exposiziun.  Art.  27 Approvaziun dal project 1 Las vischnancas concessiunarias ston avair la pussaivladad da prender posiziun en  scrit, e quai avant la decisiun davart l'approvaziun dal project. 2 La  regenza  resguarda  questa  posiziun  en  connex  cun  sia  decisiun  davart  l'approvaziun dal project.  3. Provediment cun energia electrica  Art.  28 * …  Art.  29 * …  Art.  30 * …  4. Disposiziuns finalas  Art.  31 Aboliziun dal dretg vertent 1 L'ordinaziun executiva tar la lescha davart  l'utilisaziun da las auas publicas dal   chantun Grischun per consturir ovras idraulicas dals 12 da november 1907 1) vegn  abolida.  Art.  32 Entrada en vigur 1 Questa ordinaziun entra en vigur ensemen cun la lescha davart il dretg da las auas  dal chantun Grischun2).  1) vDG 1024 e midadas en la CUL tenor il register da materias dal DG 2) messa en vigur cun CR dals 20 da zercladur 1995 per il 1. da fanadur 1995   7     810.110    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 01-12-1994 01-07-1995 relasch emprima versiun - 23-04-2009 01-09-2009 Art. 11 revisiun totala - 23-04-2009 01-09-2009 Art. 28 aboliziun - 23-04-2009 01-09-2009 Art. 29 aboliziun - 23-04-2009 01-09-2009 Art. 30 aboliziun -  8       810.110   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 01-12-1994 01-07-1995 emprima versiun - Art. 11 23-04-2009 01-09-2009 revisiun totala - Art. 28 23-04-2009 01-09-2009 aboliziun - Art. 29 23-04-2009 01-09-2009 aboliziun - Art. 30 23-04-2009 01-09-2009 aboliziun -   9    	1. Disposiziuns generalas 	Art. 1 1. dretg d'obtegnair infurmaziuns e dretg d'access 	Art. 2 2. cataster da las ovras idraulicas a) cuntegn 	Art. 3 b) prender invista 	Art. 4 3. archivaziun dals documents  	2. Utilisaziun da la forza idraulica 	2.1. Cumpetenzas 	Art. 5 Departament cumpetent 	Art. 6 Midadas da concessiun da natira subordinada 	Art. 7 Surveglianza  	2.2. Concessiunari e cuntegn da la concessiun 	Art. 8 Represchentanza chantunala 	Art. 9 Valitaziun da la participaziun 	Art. 10 Dimensiun dal dretg d'utilisaziun concedì 	Art. 11 * Prestaziuns economicas dal concessiunari 	Art. 12 Cuntegn facultativ da la concessiun  	2.3. Execuziun da la concessiun 	Art. 13 Utilisaziun raziunala 	Art. 14 Collaudaziun 	Art. 15 Metter en funcziun l'implant  	2.4. Prestaziuns dal concessiunari 	Art. 16 1. indrizs da mesiraziun 	Art. 17 2. energia dals custs annuals a) obligaziun da pajar taxas d'energia 	Art. 18 b) part dals custs annuals 	Art. 19 c) diever 	Art. 20 3. relaziuns midadas 	Art. 21 4. pussaivladads da reducziun 	Art. 22 Stabiliments per transportar energia electrica  	2.5. Fin da la concessiun 	Art. 23 Ovras per il provediment local  	2.6. Procedura 	Art. 24 Direcziun da la procedura 	Art. 25 Dumonda per l'approvaziun da la concessiun 	Art. 26 Exposiziun publica dal project 	Art. 27 Approvaziun dal project   	3. Provediment cun energia electrica 	Art. 28 * … 	Art. 29 * … 	Art. 30 * …  	4. Disposiziuns finalas 	Art. 31 Aboliziun dal dretg vertent 	Art. 32 Entrada en vigur   		2020-04-01T18:27:01+0200 	"7001 Chur" 	"Gesetzessammlung Kanton Graubünden"


abbreviation: OtaOP

pdf_content: Ordinaziun davart la taglia sin ovras idraulicas ed implants da pumpadi (OtaOP)    810.115   Ordinaziun davart la taglia sin ovras idraulicas ed implants  da pumpadi (OtaOP)  dals 20-06-1995 (versiun dals 01-01-2007)  sa basond sin ils art. 14, 33, 34, 35 e 37 da la lescha davart il dretg da las auas dal   chantun Grischun (LDAG)1) dals 12 da mars 1995  relaschada da la regenza ils 20 da zercladur 1995  1. Disposiziuns generalas  Art.  1 Object da questa ordinaziun 1 Questa ordinaziun regla la taxaziun da la taglia sin ovras idraulicas ed implants da   pumpadi tras il chantun Grischun.  Art.  2 Instrucziun 1 Ils detagls tecnics da la calculaziun da la taglia sin ovras idraulicas e sin implants   da pumpadi vegnan resumads en ina instrucziun dal departament cumpetent.  1) DG 810.100  * tabellas da las modificaziuns a la fin dal relasch   1   http://www.gr-lex.gr.ch/data/810.100/rm   810.115    Art.  3 Cumissiun da taglia sin ovras idraulicas 1. constituziun  1 La  cumissiun  da  taglia  sin  ovras  idraulicas  (CTO)  consista  da  tschintg  commembras  u  commembers  ordinaris  e  da  trais  commembras  u  commembers  suppleants. * 2 Il schef u la scheffa da l'uffizi d'energia1) fa part d'uffizi a la CTO ed è a medem  temp il president u la presidenta da quella cumissiun. 3 La durada d'uffizi  da las commembras e dals commembers  da la CTO importa  quatter onns.  Art.  4 2. incumbensas 1 La  CTO  tracta  las  protestas  encunter  las  disposiziuns  da  taxaziun  sco  er  las   decisiuns  davart  la  reducziun  da  la  taglia  sin  ovras  idraulicas  ed  implants  da  pumpadi dal president u da la presidenta da la CTO. * 2 Ella decida en preschientscha da tschintg commembras  u commembers  cun ina  maioritad simpla.  2. Obligaziuns da la concessiunaria u dal concessiunari  Art.  5 Obligaziun da pajar taglia 1 L'obligaziun da pajar taglia dals proprietaris da l'ovra sa drizza tenor ils artitgels  33  fin 35 LDAG2).  Art.  6 Mesiraziuns d'energia 1 Las proprietarias ed ils proprietaris da las ovras ston mesirar cuntinuadamain sin  lur agen cust l'energia electrica producida en lur ovra en kWh u en in'autra unitad   fixada da la CTO. 2 La  mesiraziun  sto  succeder  directamain  suenter  ils  cludigls  da  generatur  resp.  directamain davant il motor da las pumpas, e quai tras indrizs da mesiraziun che  correspundan a las prescripziuns dal dretg federal.  Art.  7 Registraziun 1 Las proprietarias ed ils proprietaris da las ovras ston registrar cumplettamain ed a  moda adequata las posiziuns dals quintaders legidas e las ulteriuras indicaziuns. 2 Als organs incaricads cun la taxaziun ston els dar da tut temp ina invista da las  registraziuns.  1) ussa uffizi d'energia e da traffic 2) DG 810.100  2    http://www.gr-lex.gr.ch/data/810.100/rm    810.115   Art.  8 Interrupziuns considerablas da manaschi 1 Interrupziuns  considerablas  da  manaschi  che  pon  influenzar  la  taglia  sin  ovras  idraulicas e sin implants da pumpadi ston las proprietarias u ils proprietaris da l'ovra  annunziar immediat al president u a la presidenta da la CTO.  Art.  9 * …  3. Eruida da la prestaziun brutta  Art.  10 Basa 1 La basa per la mesiraziun da la taglia sin ovras idraulicas ed implants da pumpadi è   l'ordinaziun federala davart la calculaziun dal tschains d'aua (OTA)2).  Art.  11 Princip 1 La  prestaziun  brutta  obligada  a  la  contribuziun  vegn  eruida  da  princip  or  da  l'energia producida, en quest connex vegnan dentant quintadas vitiers la quantitad  d'aua  utilisabla  e  la  pendenza,  er  sch'ellas  na  sa  manifesteschan  betg  tar  la  producziun.  Art.  12 Ovras novas 1 Per ovras novas vegn eruida la taglia sin ovras idraulicas per ils emprims sis onns  da  manaschi  or  da  l'energia  producida.  Sco  nova  vala  in'ovra  sch'ella  vegn  construida per l'emprima giada u sch'il concept d'utilisaziun da quella vegn midà en  moda considerabla. 2 Davent dal setavel onn da manaschi d'ina ovra vegn eruida la prestaziun brutta ch'è   decisiva per la calculaziun da la taglia sin ovras idraulicas tenor las prescripziuns dal   dretg federal davart la calculaziun dal tschains d'aua.  4. Tariffas da taglia  Art.  13 Ovras idraulicas 1 … * 2 Durant  ils  emprims  sis  onns  da  manaschi  d'ina  ovra  sto  vegnir  pajà  otganta   pertschient da la tariffa da taglia sin ovras idraulicas. Per la calculaziun durant quella   perioda èn decisivs ils documents dal project approvads da la regenza.  2) CS 721.831   3   http://db.clex.ch/link/Bund/721.831/rm   810.115    Art.  14 Implants da pumpadi 1 … * 2 La  taglia  sin  implants  da  pumpadi  vegn  incassada  sin  quella  quantitad  resp.  prestaziun d'energia (energia per pumpar) che vegn duvrada per utilisar repetidamain  aua or d'auas publicas en pumpas (pumpas da recirculaziun).  5. Procedura da taxaziun, da meds legals e procedura penala  Art.  15 Princip 1 Sche quest'ordinaziun na fixescha betg insatge auter, vegnan applitgadas confurm  al senn la procedura da taxaziun, la procedura da meds legals e la procedura penala  tenor las disposiziuns da la lescha da taglia dal chantun.  Art.  16 Taxaziun 1 La taglia sin ovras idraulicas ed implants da pumpadi vegn taxada dal president u  da la presidenta da la CTO. 2 La presidenta u il president da la CTO decida davart dumondas per reducir la taglia  sin ovras idraulicas ed implants da pumpadi tenor l'artitgel 35 da la LDAG. * 3 Dumondas per reducir la taglia sin ovras idraulicas ed implants da pumpadi tenor   l'artitgel 35 da la LDAG ston vegnir  inoltradas fin il  pli tard tar la procedura da  protesta da la disposiziun ordinada. *  Art.  17 Documents da mesiraziun 1 Las persunas ch'èn obligadas da pajar taglia ston consegnar a la presidenta u al   president da la CTO la controlla dal quintadur sco er las indicaziuns davart l'energia   producida tenor las directivas da quella resp. da quel,  e quai mintgamai  fin  mez   schaner.  Art.  18 Taxaziun provisorica 1 Sch'ils  documents  necessaris  na  vegnan  betg  consegnads  ad  ura  da  la  persuna  obligada da pajar taglia u sche la calculaziun da la taglia sin ovras idraulicas ed   implants  da  pumpadi  dura  pli  ditg  sto  vegnir  fatga  ina  taxaziun  provisorica  sin  fundament da las indicaziuns avant maun. 2 La taxaziun definitiva sto vegnir prendida suenter il pli svelt pussaivel.  Art.  19 Protesta; recurs * 1 Cunter la taxaziun definitiva po la persuna obligada da pajar taglia far protesta   entaifer 30 dis tar la CTO. 2 La decisiun da protesta po vegnir contestada da la protestadra u dal protestader cun  recurs entaifer 30 dis tar la dretgira administrativa. *  4       810.115   Art.  20 Incasso 1 La  taglia  sin  ovras  idraulicas  ed  implants  da  pumpadi  vegn  incassada  da  l'administraziun da taglia dal chantun. Quella survegn ils documents necessaris per   l'incasso da la presidenta u dal president da la CTO.  6. Disposiziuns finalas  Art.  21 Aboliziun dal dretg vertent 1 L'ordinaziun davart la taglia sin ovras idraulicas ed implants da pumpadi dals 14 da  december 19811) vegn abolida.  Art.  22 Entrada en vigur 1 Questa ordinaziun entra en vigur2) cun la lescha davart  il  dretg da las auas dal  chantun Grischun (LDAC)3).  1) CUL 1981, 934 e CUL 1987, 1764 2) messa en vigur cun CR dals 20 da zercladur 1995 per il 1. da fanadur 1995 3) DG 810.100   5   http://www.gr-lex.gr.ch/data/810.100/rm   810.115    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 20-06-1995 01-07-1995 relasch emprima versiun - 27-10-1998 01-12-1998 Art. 3 al. 1 midada - 27-10-1998 01-12-1998 Art. 9 aboliziun - 27-10-1998 01-12-1998 Art. 13 al. 1 aboliziun - 27-10-1998 01-12-1998 Art. 14 al. 1 aboliziun - 04-09-2001 01-01-2001 Art. 4 al. 1 midada - 04-09-2001 01-01-2001 Art. 16 al. 2 midada - 04-09-2001 01-01-2001 Art. 16 al. 3 midada - 12-12-2006 01-01-2007 Art. 19 midada dal titel 2006, 5032 12-12-2006 01-01-2007 Art. 19 al. 2 midada 2006, 5032  6       810.115   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 20-06-1995 01-07-1995 emprima versiun - Art. 3 al. 1 27-10-1998 01-12-1998 midada - Art. 4 al. 1 04-09-2001 01-01-2001 midada - Art. 9 27-10-1998 01-12-1998 aboliziun - Art. 13 al. 1 27-10-1998 01-12-1998 aboliziun - Art. 14 al. 1 27-10-1998 01-12-1998 aboliziun - Art. 16 al. 2 04-09-2001 01-01-2001 midada - Art. 16 al. 3 04-09-2001 01-01-2001 midada - Art. 19 12-12-2006 01-01-2007 midada dal titel 2006, 5032 Art. 19 al. 2 12-12-2006 01-01-2007 midada 2006, 5032   7    	1. Disposiziuns generalas 	Art. 1 Object da questa ordinaziun 	Art. 2 Instrucziun 	Art. 3 Cumissiun da taglia sin ovras idraulicas 1. constituziun 	Art. 4 2. incumbensas  	2. Obligaziuns da la concessiunaria u dal concessiunari 	Art. 5 Obligaziun da pajar taglia 	Art. 6 Mesiraziuns d'energia 	Art. 7 Registraziun 	Art. 8 Interrupziuns considerablas da manaschi 	Art. 9 * …  	3. Eruida da la prestaziun brutta 	Art. 10 Basa 	Art. 11 Princip 	Art. 12 Ovras novas  	4. Tariffas da taglia 	Art. 13 Ovras idraulicas 	Art. 14 Implants da pumpadi  	5. Procedura da taxaziun, da meds legals e procedura penala 	Art. 15 Princip 	Art. 16 Taxaziun 	Art. 17 Documents da mesiraziun 	Art. 18 Taxaziun provisorica 	Art. 19 Protesta; recurs * 	Art. 20 Incasso  	6. Disposiziuns finalas 	Art. 21 Aboliziun dal dretg vertent 	Art. 22 Entrada en vigur   		2018-06-06T01:43:01+0200 	"7001 Chur" 	"Gesetzessammlung Kanton Graubünden"

element: relasch

type: emprima versiun

element: Art. 3 al. 1

type: midada

element: Art. 9

type: aboliziun

element: Art. 13 al. 1

element: Art. 14 al. 1

element: Art. 4 al. 1

element: Art. 16 al. 2

element: Art. 16 al. 3

element: Art. 19

type: midada dal titel

element: Art. 19 al. 2


title: Reglament d'assicuranza

abbreviation: RegA

pdf_content: Reglament d'assicuranza (RegA)    810.120   Reglament d'assicuranza (RegA)  dals 20-06-1995 (versiun dals 01-07-1995)  sa basond sin l'art. 27 al. 2 – 4 da la lescha davart il dretg da las auas dal chantun  Grischun (LDAG)1) dals 22 da mars 1995  relaschà da la regenza ils 20 da zercladur 1995  1. Disposiziuns generalas  Art.  1 Object 1 Quest reglament regla la garanzia da la responsabladad dal dretg federal per donns  da persunas e da chaussas en connex cun accidents chaschunads tras la construcziun,   tras l'existenza e tras il manaschi d'implants che servan a l'utilisaziun da la forza  idraulica (implants electrics).  Art.  2 Champ d'applicaziun 1 A quest reglament  èn suttamess tut  ils  implants  electrics dal chantun Grischun.   Disposiziuns cuntrarias da quest reglament restan resalvadas.  Art.  3 Proprietaris 1 Sco proprietaris d'implants electrics vala tgi che construescha, posseda u maina in  tal implant.  Art.  4 Summas da garanzia 1. princip  1 La garanzia importa almain: a) 5 milliuns francs per mintga cas da donns, però b) 2 milliuns francs per ovras pitschnas cun ina prestaziun fin 300 kW.  1) DG 810.100  * tabellas da las modificaziuns a la fin dal relasch   1   http://www.gr-lex.gr.ch/data/810.100/rm   810.120    2 Tar  implants cun lais da serra sto vegnir  fatga in'assicuranza supplementara per  accidents che vegnan chaschunads tras parts che mainan aua, uschia che la garanzia   totala importa ensemen: a) en mintga cas almain 50 milliuns francs; però b) almain 200 milliuns francs, sch'il cuntegn d'utilisaziun da l'implant (dal lai da   serra e dal lai da gulivaziun ensemen) surpassa 5 milliuns meters cubics  Art.  5 2. excepziuns 1 Per implants che han – per consequenza da cundiziuns localas – in potenzial da  privel pli grond po la regenza augmentar la summa totala da l'assicuranza fin a 200  milliuns francs. 2 Ad  implants  che  han  –  per  consequenza  da  cundiziuns  localas  –  in  pitschen  potenzial da privel po la regenza liberar da l'obligaziun d'assicurar. La cumprova per   il pitschen potenzial da privel sto vegnir fatga da la proprietaria e dal proprietari da  l'implant electric.  Art.  6 3. augment 1 La regenza po augmentar la garanzia tenor l'artitgel 4 e tenor l'artitgel 5 alinea 1,  sche  las  ulteriuras  prestaziuns  d'assicuranza  vegnan  purschidas  a  cundiziuns  adequatas.  Art.  7 Assicuranza 1. far l'assicuranza  1 L'obligaziun  da  far  l'assicuranza  supplementara  po  vegnir  ademplida  tras  quai  ch'ella vegn fatga tar in'assicuranza che cuntegna la ristga tenor il "pool svizzer da   las assicuranzas da responsabladad civila per ils lais da serra (PSLS)". 2 Il PSLS metta a disposiziun duas giadas ad onn per tut ils implants ch'èn assicurads   tar  el  ina  summa  d'assicuranza  da  45  milliuns  francs  (art. 4 al. 2, lit. a)  respectivamain  da 195 milliuns  francs  (art. 4 al. 2, lit. b),  però  maximalmain  390  milliuns francs ad onn.  Art.  8 2. contract da model 1 La regenza approvescha ils contracts da model per la concepziun da detagls da las   polissas.  Art.  9 3. cumprova da l'assicuranza 1 L'assicuradra u l'assicurader sto attestar per mauns dal departament cumpetent che  l'assicuranza da responsabladad saja vegnida fatga.  2       810.120   Art.  10 4. interrupziun e fin da l'assicuranza 1 L'interrupziun e la fin da l'assicuranza ston vegnir annunziadas da l'assicuradra u da  l'assicurader al departament cumpetent ed entran en vigur – sche l'assicuranza n'è  betg vegnida remplazzada pli baud tras in'autra – 6 mais suenter che l'annunzia è  vegnida inoltrada. 2 Per mantegnair la garanzia d'assicuranza senza interrupziun, paja la regenza – sch'i  fa basegn – ina premia d'assicuranza scadenta per la proprietaria u per il proprietari   da l'implant electric. Quella u quel sto restituir las spesas al chantun (import da las  premias, custs, tschains).  Art.  11 Pretensiun directa, exclusiun da las objecziuns, regress 1 La persuna donnegiada ha in dretg da pretensiun direct cunter l'assicuradra u cunter  l'assicurader en la dimensiun da la garanzia d'assicuranza stipulada en il contract . 2 Objecziuns or dal contract d'assicuranza u or da la lescha federala davart il contract  d'assicuranza na pon betg vegnir fatgas valair cunter la persuna donnegiada. 3 L'assicuradra  u l'assicurader  ha in  dretg da regress  cunter  l'assicurada  u cunter   l'assicurà  responsabel,  uschenavant  ch'ella  u  ch'el  è  autorisà  tenor  il  contract  d'assicuranza u tenor la lescha federala davart il contract d'assicuranza da refusar u  da  scursanir  sia  prestaziun.  Ella  u  el  po  far  valair  ses  dretg  da  regress  mo   uschenavant che la persuna donnegiada na vegn betg dischavantagiada tras quai.  Art.  12 Pliras persunas donnegiadas 1. annunzia e scadenza da la pretensiun  1 Sch'ils donns supassan l'assicuranza supplementara, po la regenza – suenter avair  consultà l'assicuradra u l'assicurader – fixar in termin per annunziar las pretensiuns  da cumpensaziun da la persuna donnegiada. 2 L'assicuradra u l'assicurader metta da la vart preventivamain in dieschavel da la  summa d'assicuranza per donns, che na vegnan senza culpa betg annunziads. Las  ulteriuras  pretensiuns  da  cumpensaziun  che  na  vegnan  betg  annunziadas  punctualmain a l'assicuradra u a l'assicurader scadan.  Art.  13 2. classas da pretensiuns 1 Las pretensiuns annunziadas vegnan classifitgadas suandantamain: a) emprima classa: 70 pertschient dal donn da persunas da mintga persuna, sch'in    donn  cumparegliabel  na  po  betg  vegnir  cumpensà  tras  ina  prestaziun  da  l'assicuranza cunter accidents;  b) segunda classa: ulteriurs donns da persunas e da chaussas che na vegnan betg  cumpensads tras prestaziuns d'assicuranza per summas cumparegliablas;  c) terza  classa:  dretgs  da  regress  da  las  assicuradras  e  dals  assicuraders  d'accidents e da donns (da material).  2 La classa pli auta vegn resguardada mo sche las pretensiuns da la classa pli bassa  vegnan ademplidas.   3     810.120    3 Pretensiuns  da  cumpensaziun  d'ina  classa  vegnan  satisfatgas  proporziunalmain,  sche questas prestaziuns na sa laschan betg ademplir cumplettamain.  Art.  14 3. reducziun da las pretensiuns 1 Sche  las  pretensiuns  da  las  persunas  donnegiadas  surpassan  la  garanzia  d'assicuranza stipulada en il contract en cas ch'i na pon betg vegnir applitgads ils  artitgels 12 e 13, sa reducescha il dretg da mintga persuna donnegiada en proporziun  da la garanzia d'assicuranza cun la summa da las pretensiuns.  Art.  15 4. dispensaziun da l'assicuradra u da l'assicurader 1 Sche l'assicuradra u l'assicurader ha – senza enconuscher ulteriuras pretensiuns –  fatg  ad  ina  persuna  donnegiada  in  pajament  da  buna  fai  che  surpassa  sia  part   proporziunala, è ella u el dispensà da pajar sia prestaziun en quella dimensiun er   visavi las autras persunas donnegiadas .  2. Disposiziun finala  Art.  16 Entrada en vigur 1 Quest reglament preschent entra en vigur1) cun la lescha davart il dretg da las auas  dal chantun Grischun (LDAG)2)  1) mess en vigur cun CR dals 20 da zercladur 1995 per il 1. da fanadur 1995 2) DG 810.100  4    http://www.gr-lex.gr.ch/data/810.100/rm    810.120   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 20-06-1995 01-07-1995 relasch emprima versiun -   5     810.120    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 20-06-1995 01-07-1995 emprima versiun -  6     	1. Disposiziuns generalas 	Art. 1 Object 	Art. 2 Champ d'applicaziun 	Art. 3 Proprietaris 	Art. 4 Summas da garanzia 1. princip 	Art. 5 2. excepziuns 	Art. 6 3. augment 	Art. 7 Assicuranza 1. far l'assicuranza 	Art. 8 2. contract da model 	Art. 9 3. cumprova da l'assicuranza 	Art. 10 4. interrupziun e fin da l'assicuranza 	Art. 11 Pretensiun directa, exclusiun da las objecziuns, regress 	Art. 12 Pliras persunas donnegiadas 1. annunzia e scadenza da la pretensiun 	Art. 13 2. classas da pretensiuns 	Art. 14 3. reducziun da las pretensiuns 	Art. 15 4. dispensaziun da l'assicuradra u da l'assicurader  	2. Disposiziun finala 	Art. 16 Entrada en vigur   		2018-06-06T01:42:39+0200 	"7001 Chur" 	"Gesetzessammlung Kanton Graubünden"


abbreviation: OCIA

pdf_content: 810.130 - Ordinaziun davart la surveglianza chantunala dals implants d'accumulaziun (OCIA)    810.130   Ordinaziun davart la surveglianza chantunala dals  implants d'accumulaziun (OCIA)  dals 20-06-2017 (versiun dals 01-07-2017)  sa basond sin l'art. 45 al. 1 da la constituziun chantunala1)  relaschada da la regenza ils 20 da zercladur 2017  Art.  1 Champ d'applicaziun 1 Questa  ordinaziun  regla  las  cumpetenzas  e  l'execuziun  da  la  surveglianza  dals   implants d'accumulaziun en il chantun Grischun, uschenavant che quels n'èn betg  suttamess  a  la  surveglianza  directa  da  la  confederaziun  tenor  la  lescha  federala  davart ils implants d'accumulaziun2).  Art.  2 Cumpetenza 1 L'autoritad chantunala da surveglianza è il Departament d'infrastructura, energia e  mobilitad.  Art.  3 Incumbensas 1 L'autoritad  da  surveglianza  ademplescha  las  incumbensas  tenor  la  legislaziun  federala  davart  ils  implants  d'accumulaziun.  Per  quest  intent  relascha  ella  disposiziuns en spezial davart: a) la permissiun per metter en funcziun in implant d'accumulaziun; b) il resultat da la collaudaziun; c) l'approvaziun da reglaments per cas d'urgenza, da reglaments da serra e da   reglaments da surveglianza sco er da las actualisaziuns respectivas; d) las  cundiziuns  per  il  manaschi,  uschenavant  che  la  segirezza  tecnica  da   l'implant pretenda quai. 2 Ella rapporta a la confederaziun davart sia activitad da surveglianza.  1) DG 110.100 2) CS 721.101  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm http://db.clex.ch/link/Bund/721.101/rm   810.130    Art.  4 Concept da surveglianza 1 L'autoritad  da  surveglianza  relascha  in  concept  per  l'activitad  chantunala  da  surveglianza e regla en quel ils detagls per l'execuziun.  2       810.130   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 20-06-2017 01-07-2017 relasch emprima versiun 2017-026   3     810.130    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 20-06-2017 01-07-2017 emprima versiun 2017-026  4     	Art. 1 Champ d'applicaziun 	Art. 2 Cumpetenza 	Art. 3 Incumbensas 	Art. 4 Concept da surveglianza  		2020-04-01T18:29:14+0200 	"7001 Chur" 	"Gesetzessammlung Kanton Graubünden"


pdf_content: Ordinaziun executiva tar la lescha federala davart l'utilisaziun da las forzas idraulicas dals 22 da december 1916    810.200   Ordinaziun executiva tar la lescha federala davart  l'utilisaziun da las forzas idraulicas dals 22 da december  19161)  dals 27-11-1917 (versiun dals 01-01-1969)  relaschada dal cussegl grond ils 27 da november 19172)  Art.  1 1 La regenza è cumpetenta per ordinar mesiras sco er per relaschar disposiziuns e per  approvar uffizialmain projects respectivs en ils suandants cas: 1. art. 4: approvar la concessiun da tuttas sorts da dretgs d'utilisaziun; 2. art. 11: conceder sfurzadamain dretgs d'utilisaziun; 3. art. 14: reparter indemnisaziuns per perditas da taglia; 4. art. 15: approvar e reparter ils custs tar stabiliments per egualisar la deflussiun   da l'aua; 5. art. 17: utilisar auas privatas e dretgs privats vi d'auas publicas; 6. art. 21 e 24: polizia chantunala da construcziuns idraulicas e navigaziun; 7. art. 23: proteger la pestga; 8. art. 28: construir e manar indrizs da flottaziuns vi d'ovras idraulicas; 9. art. 32 fin 37:  reglar  l'utilisaziun  dad  auas  reguladas;  fixar  eventualas   indemnisaziuns a persunas cun dretg d'utilisaziun che vegnan restrenschidas  en il  diever  da lur  dretgs;  fixar  las  persunas che ston pajar  contribuziuns;   furmar sfurzadamain associaziuns; decider davart la participaziun da persunas  associadas; stabilir ed eventualmain midar ils statuts da l'associaziun.  2 La regenza po delegar singulas da questas cumpetenzas ad in departament. 3 … *  Art.  2 * 1 En tut ils cas, nua che la lescha federala attribuescha ina decisiun a la derschadra u  al derschader u nua ch'ina tala vegn necessaria e nua che la lescha federala, il dretg  chantunal ed il contract da concessiun na fixeschan betg insatge auter, è cumpetenta   la dretgira administrativa.  1) CS 721.80 2) M dals 2 da november 1917, 131; PCG atun 1917, 156  * tabellas da las modificaziuns a la fin dal relasch   1   http://db.clex.ch/link/Bund/721.80/rm   810.200    Art.  3 1 Questa ordinaziun executiva entra en vigur il 1. da schaner 1918.  2       810.200   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-11-1917 01-01-1918 relasch emprima versiun - 30-11-1966 01-01-1969 Art. 1 al. 3 aboliziun - 30-11-1966 01-01-1969 Art. 2 revisiun totala -   3     810.200    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-11-1917 01-01-1918 emprima versiun - Art. 1 al. 3 30-11-1966 01-01-1969 aboliziun - Art. 2 30-11-1966 01-01-1969 revisiun totala -  4     	Art. 1 	Art. 2 * 	Art. 3  		2018-06-06T01:42:18+0200 	"7001 Chur" 	"Gesetzessammlung Kanton Graubünden"

element: Art. 1 al. 3

element: Art. 2

type: revisiun totala


abbreviation: LPrEl GR

pdf_content: Lescha davart il provediment d'electricitad dal chantun Grischun (LPrEl GR)    812.100   Lescha davart il provediment d'electricitad dal chantun  Grischun (LPrEl GR)  dals 23-04-2009 (versiun dals 01-01-2011)  Il cussegl grond dal chantun Grischun1),  sa  basond sin  l'art. 30 al. 1  da la  lescha  federala  dals  23 da mars  2007 davart  il  provediment  d'electricitad  (LPrEl)2) sco  er  sin  l'art. 31  da  la  constituziun  chantunala3), suenter avair gì invista da la missiva da la regenza dals 13 da schaner  20094)  concluda:  1. Disposiziuns generalas  Art.  1 Intent e champ d'applicaziun 1 Questa  lescha  ha  l'intent  da  proveder  il  territori  chantunal  en  moda  segira,  economica e durabla cun electricitad. 2 Questa  lescha  regla  l'execuziun  dal  dretg  federal5) e  la  repartiziun  da  las  incumbensas tranter las vischnancas,  las interpresas da provediment  d'electricitad   (IPE) ed il chantun.  Art.  2 Cumpetenza 1 Il chantun exequescha las incumbensas ch'èn vegnidas surdadas ad el tras il dretg   federal6), nun che las vischnancas u las gestiunarias ed ils gestiunaris da las raits   vegnian declerads sco cumpetents.   1) PCG 2008/2009, 910 2) CS 734.7 3) DG 110.100 4) pagina 949 5) lescha federala davart il provediment d'electricitad, CS 734.7 6) lescha federala davart il provediment d'electricitad, CS 734.7  * tabellas da las modificaziuns a la fin dal relasch   1   http://db.clex.ch/link/Bund/734.7/rm http://db.clex.ch/link/Bund/734.7/rm http://db.clex.ch/link/Bund/734.7/rm http://www.gr-lex.gr.ch/data/110.100/rm   812.100    Art.  3 Avertura 1 En il rom da lur incumbensas d'avertura  tenor la planisaziun dal territori èn las  vischnancas  responsablas  per  construir,  per  manar  e  per  mantegnair  las  raits  da  distribuziun electricas. 2 Per ademplir lur incumbensas en il sectur dal provediment d'electricitad pon ellas  furmar atgnas IPE regiunalas u surregiunalas ubain surdar questas incumbensas a  terzas persunas.  2. Territoris da provediment e gestiun da la rait  Art.  4 Princips 1 Ils territoris da provediment ston vegnir designads sin tut ils nivels da la rait. 2 In  territori  da  provediment  po  cumpigliar  plirs  nivels  da  tensiun.  Raits  da  distribuziun localas, regiunalas e surregiunalas pon sa surpostar geograficamain. 3 La  designaziun  dals  territoris  da  provediment  vegn  fatga  tenor  ils  suandants  criteris: a) relaziuns da proprietad vi da la rait d'electricitad; b) relaziuns  contractualas  concernent  la  construcziun,  concernent  la  gestiun  e   concernent il mantegniment da la rait d'electricitad; c) garanzia d'in provediment d'electricitad segir, effizient e favuraivel. 4 Relaziuns da proprietad existentas restan resalvadas.  Art.  5 Designaziun dals territoris da provediment 1 La designaziun dals territoris da provediment sto vegnir fatga per l'entir territori   chantunal. 2 Las vischnancas inditgeschan al chantun la gestiunaria u il gestiunari da lur rait. 3 Il  chantun  designescha  ils  territoris  da  provediment  suenter  avair  consultà  las  vischnancas, las proprietarias ed ils proprietaris da las raits sco er las gestiunarias ed  ils gestiunaris da las raits. 4 Per  in  territori  da  provediment  è  responsabel  mintgamai  ina  gestiunaria  u  in  gestiunari da la rait.  Art.  6 Regulaziuns contractualas 1 Las  vischnancas,  las  proprietarias  ed  ils  proprietaris  da  las  raits  sco  er  las   gestiunarias  ed ils  gestiunaris  da las  raits  reglan  tras  in  contract  ils  dretgs  e  las   obligaziuns, uschenavant che tals surpassan las incumbensas tenor il dretg federal1). 2 Ina regulaziun contractuala è necessaria en spezial per: a) transferir incumbensas a terzas persunas tenor l'artitgel 3 alinea 2; b) duvrar il terren ed il fund public;  1) lescha federala davart il provediment d'electricitad, CS 734.7  2    http://db.clex.ch/link/Bund/734.7/rm    812.100   c) reglar la relaziun tranter las proprietarias ed ils proprietaris da las raits e las  gestiunarias ed ils gestiunaris da las raits;  d) definir las relaziuns da proprietad vi da las raits da distribuziun; e) fixar eventualas ulteriuras prestaziuns da las gestiunarias e dals gestiunaris da   las raits.  Art.  7 Raits da distribuziun regiunalas e surregiunalas 1 La  responsabladad  per  construir,  per  manar  e  per  mantegnair  las  raits  da  distribuziun regiunalas e surregiunalas, che servan a la furniziun da las IPE, han las  gestiunarias ed ils gestiunaris da questas raits. 2 Questas gestiunarias e quests gestiunaris da las raits infurmeschan il chantun davart  l'extensiun territoriala e davart l'orientaziun tecnica da lur territori da provediment  sco  er  davart  las  relaziuns da  proprietad  vi  da  la  rait.  Sch'i  vegnan  averts  novs  territoris, sto l'infurmaziun vegnir dada, avant ch'ils indrizs vegnan construids. 3 Ils territoris da provediment vegnan confermads dal chantun cun ina disposiziun.  Art.  8 Designaziun tras il chantun 1 En cas da raits da distribuziun regiunalas e surregiunalas designescha il chantun il   territori da provediment e la gestiunaria u il gestiunari da la rait: a) en cas da dispita; b) per avrir in territori che n'ha betg anc in provediment d'electricitad; c) sche  la  gestiunaria  u  sch'il  gestiunari  vertent  da  la  rait  n'ademplescha   repetidamain betg sia obligaziun. 2 La designaziun vegn fatga a norma da l'artitgel 4.  Art.  9 Midada da las relaziuns 1 Sch'i vegn midà il territori da provediment u la gestiun da la rait, dovri ina nova  disposiziun dal chantun. 2 Sch'ils criteris tenor l'artitgel 4 alinea 3 litera c na vegnan betg pli ademplids sco er  en il rom da fusiuns da vischnancas per unifitgar la gestiun da la rait, po il chantun  designar  da  nov  in  territori  da  provediment  suenter  avair  consultà  las  parts  pertutgadas.  3. Obligaziuns da colliaziun  Art.  10 Princips 1 Entaifer in territori da provediment èn las gestiunarias ed ils gestiunaris da las raits   ch'èn  vegnids  designads,  obligads  da  garantir  la  colliaziun  cun  la  rait  tenor  las  disposiziuns dal dretg federal1).  1) lescha federala davart il provediment d'electricitad, CS 734.7   3   http://db.clex.ch/link/Bund/734.7/rm   812.100    2 La  gestiunaria  u  il  gestiunari  da  la  rait  da  distribuziun  locala  garantescha  la  colliaziun da tut las consumentas finalas e da tut ils consuments finals sin tut ils   nivels da tensiun. Las consequenzas finanzialas en cas d'ina midada da colliaziuns sa  drizzan tenor il dretg federal2).  Art.  11 Ordaifer il territori da provediment 1 Il chantun po obligar las gestiunarias ed ils gestiunaris da las raits – suenter avair  considerà tut ils interess – da colliar cun la rait er las consumentas finalas ed ils   consuments  finals  sco  er  las  producentas  ed  ils  producents  d'electricitad  che  sa  chattan ordaifer lur territori da provediment. Cun considerar ils interess ston vegnir  resguardads ils criteris tenor l'artitgel 4 alinea 2. 2 Las gestiunarias ed ils gestiunaris  vertents vegnan liberads da lur obligaziun da  colliaziun en la dimensiun da l'obligaziun da la nova gestiunaria u dal nov gestiunari  da la rait.  Art.  12 Ordaifer la zona da construcziun 1 Las consumentas finalas ed ils consuments finals ordaifer la zona da construcziun,  che na ston betg vegnir colliads cun la rait da distribuziun tenor il dretg federal 3), han  in dretg sin colliaziun: a) sch'ins na po – per motivs tecnics ed economics – betg pretender dad ellas e   dad els l'agen provediment; b) sche la colliaziun è tecnicamain pussaivla, economicamain supportabla sco er   proporziunada per la gestiunaria u per il gestiunari da la rait; c) sch'i  dat  in  interess  public  per  la  colliaziun da la consumenta finala  u dal   consument final. 2 Ils custs per questas colliaziuns ston vegnir purtads da la consumenta finala u dal   consument final respectiv.  Art.  13 Dispitas 1 Il  chantun decida dispitas en connex cun l'obligaziun da colliaziun, uschenavant  ch'ellas  n'èn  betg suttamessas  a  la  cumpetenza  da la  cumissiun  per  l'electricitad  (ElCom).  4. Furmas d'organisaziun d'interess chantunal  Art.  14 Societads chantunalas da forza electrica 1 Il  chantun  e  las  vischnancas  èn  autorisads  da  fundar,  eventualmain  cun  terzas  persunas,  atgnas societads da forza electrica che s'occupan da la producziun,  dal   transport, da la transfurmaziun, dal barat e da la furniziun da forza electrica.  2) lescha federala davart il provediment d'electricitad, CS 734.7 3) lescha federala davart il provediment d'electricitad, CS 734.7  4    http://db.clex.ch/link/Bund/734.7/rm http://db.clex.ch/link/Bund/734.7/rm    812.100   2 Questas societads da forza electrica pon da lur vart sa participar ad autras societads  da producziun e da commerzi d'energia.  5. Disposiziuns penalas ed execuziun  Art.  15 Multa 1 Tgi che violescha sapientivamain u per negligientscha las disposiziuns dal dretg  federal1) ch'il  chantun sto exequir,  questa lescha u relaschs e disposiziuns che sa  basan sin quella, vegn chastià cun ina multa da fin 100'000 francs. 2 L'emprova e la cumplicitad èn chastiablas. 3 En cas levs poi vegnir desistì d'in chasti. 4 La procedura sa drizza tenor las disposiziuns davart  la procedura penala davant   autoritads administrativas. *  Art.  16 Responsabladad 1 Empè d'ina persuna giuridica, d'ina societad collectiva u commanditara, d'ina firma  singula,  d'in  institut  da  dretg  public  u  d'ina  collectivitad  da  persunas  senza  persunalitad giuridica èn chastiablas las persunas natiralas che han agì u che avessan  gì d'agir per quellas. 2 Per multas e per custs stat buna solidaricamain la persuna giuridica, la societad u la  collectivitad da persunas.  Art.  17 Sancziuns dal dretg administrativ 1 Per far valair obligaziuns tenor il dretg federal2) e tenor questa lescha po il chantun  ordinar sancziuns dal dretg administrativ, en spezial l'execuziun d'uffizi sin donn e   cust da la persuna obligada ed il restabiliment dal stadi legal.  6. Disposiziuns finalas  Art.  18 Execuziun 1 Las  incumbensas  chantunalas  dal  dretg  federal3) e  da  questa  lescha  vegnan  exequidas da la regenza. Ella po delegar la cumpetenza da decider al departament  cumpetent. 2 La regenza po declerar particularmain las directivas da la branscha e las normas  spezialisadas sco liantas.  1) lescha federala davart il provediment d'electricitad, CS 734.7 2) lescha federala davart il provediment d'electricitad, CS 734.7 3) lescha federala davart il provediment d'electricitad, CS 734.7   5   http://db.clex.ch/link/Bund/734.7/rm http://db.clex.ch/link/Bund/734.7/rm http://db.clex.ch/link/Bund/734.7/rm   812.100    Art.  19 Midada dal dretg vertent3)  Art.  20 Disposiziuns transitoricas 1 La  valaivladad  da  las  relaziuns  contractualas  vertentas  sa  drizza  tenor  il  dretg  federal4). Ils dretgs e las obligaziuns che derivan da las relaziuns existentas dal dretg  da las auas restan resalvads. 2 Las  vischnancas,  las  proprietarias  ed  ils  proprietaris  da  las  raits  sco  er  las   gestiunarias ed ils gestiunaris da las raits fan las reglamentaziuns contractualas tenor   l'artitgel 6 entaifer 1 onn suenter l'entrada en vigur da questa lescha. 3 Ils contracts existents che han – il mument da l'entrada en vigur da questa lescha –   ina valaivladad restanta da passa 1 onn, ston vegnir cumplettads cun supplements  correspundents.  Art.  21 Referendum, entrada en vigur 1 Questa lescha è suttamessa al referendum facultativ5). 2 La regenza fixescha il termin da l'entrada en vigur6).  3) Las midadas dal dretg vertent na vegnan betg inditgadas. 4) art. 14 al. 5 da la lescha federala davart il provediment d'electricitad (CS 734.7) ed art. 30   da l'ordinaziun federala davart il provediment d'electricitad (CS 734.71) 5) Il termin da referendum è scadì ils 29 da fanadur 2009. Entaifer quest termin n'èn vegnids   inoltrads nagins referendums. 6) Messa en vigur cun CR dals 11 d'avust 2009 per il 1. da settember 2009.  6    http://db.clex.ch/link/Bund/734.71/rm http://db.clex.ch/link/Bund/734.7/rm    812.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 23-04-2009 01-09-2009 relasch emprima versiun - 16-06-2010 01-01-2011 Art. 15 al. 4 midada 2010, 2412   7     812.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 23-04-2009 01-09-2009 emprima versiun - Art. 15 al. 4 16-06-2010 01-01-2011 midada 2010, 2412  8     	1. Disposiziuns generalas 	Art. 1 Intent e champ d'applicaziun 	Art. 2 Cumpetenza 	Art. 3 Avertura  	2. Territoris da provediment e gestiun da la rait 	Art. 4 Princips 	Art. 5 Designaziun dals territoris da provediment 	Art. 6 Regulaziuns contractualas 	Art. 7 Raits da distribuziun regiunalas e surregiunalas 	Art. 8 Designaziun tras il chantun 	Art. 9 Midada da las relaziuns  	3. Obligaziuns da colliaziun 	Art. 10 Princips 	Art. 11 Ordaifer il territori da provediment 	Art. 12 Ordaifer la zona da construcziun 	Art. 13 Dispitas  	4. Furmas d'organisaziun d'interess chantunal 	Art. 14 Societads chantunalas da forza electrica  	5. Disposiziuns penalas ed execuziun 	Art. 15 Multa 	Art. 16 Responsabladad 	Art. 17 Sancziuns dal dretg administrativ  	6. Disposiziuns finalas 	Art. 18 Execuziun 	Art. 19 Midada dal dretg vertent3) 	Art. 20 Disposiziuns transitoricas 	Art. 21 Referendum, entrada en vigur   		2018-06-06T01:41:55+0200 	"7001 Chur" 	"Gesetzessammlung Kanton Graubünden"

element: Art. 15 al. 4